הוועדה לביטחון לאומי, כנסת 25, פרוטוקול מספר 13, 2023-03-26 00:00

צביקה פוגל: כמו שאתם בוודאי מבינים, הימים האלה לא ימים פשוטים ואנחנו לא ממש יכולים להרשות לעצמנו לפספס איזה שהוא רגע

צביקה פוגל:  המטרה של הסיור הזה היא לוודא שכל הצעדים שאמורים להתבצע כדי לקיים את הילולת הרשב"י בל"ג בעומר תעבור בשלום וכל החוגגים שיגיעו לכאן ייצאו מפה בריאים ושלמים

צביקה פוגל:  זאת המטרה

צביקה פוגל:  אנחנו נתנהל פה בראשותו של הפרויקטור הרב יוסי דייטש כאילו אנחנו חוגגים, כלומר נסתכל על זה מנקודת המבט של החוגגים, כשיש לנו מטרה אחת, לראות שכל הלקחים מהשנים הקודמות יופקו

צביקה פוגל:       זאת המטרה של הסיור

צביקה פוגל:  אני לא פה כרגע בשביל לאשר משהו כזה או אחר, אלא באמת לראות שהלקחים שהופקו מיושמים הלכה למעשה

צביקה פוגל:  כל מי שתהיה לו פה איזה שהיא הערה על משהו שלא מתבצע, נא להעיר את זה

צביקה פוגל:  אנחנו נרשום את זה לעצמנו ונוכל לפקח בכמעט חודש וחצי שנותרו עד האירוע שנוכל לתקן את הליקויים

צביקה פוגל:  תודה רבה לכל מי שהגיע

מאיר פרוש: מי מאלה ששמעו מוכן להירשם כחוגג?      

צביקה פוגל: כבוד הרב

יוסף דייטש: יוסי

יוסף דייטש:  אז בוקר טוב לכולם

יוסף דייטש:  בוקר טוב לכבוד השר, יושב ראש הוועדה

יוסף דייטש:  יש פה עוד חברי כנסת? עוד לא הגיעו, בהמשך יצטרפו

יוסף דייטש:  והאנשים שעושים את האירוע, הממ"ז, קצין אגם, אבי מממ"ר כנרת, ראש אגף התנועה, חיים, כל החברים הטובים, כב"ה נמצאים פה, ההפקה, כולם כולם נמצאים פה

יוסף דייטש:      אנחנו כבר לאחר ימי לימודים וביום חמישי היה קפ"ק של המשטרה

יוסף דייטש:  ביום ראשון היה אצל המפכ"ל ובשבוע עבר ביום רביעי היה לנו סיור הכנה עם המשטרה, ביום חמישי היה פה קפ"ק גדול בבית עם במירון, כל הצוותים בראשות המשטרה, בראשות הממ"ז והדרג הביצועי שלו

יוסף דייטש:  הייתה ישיבה לפי דעתי מעולה מאוד, אני פעם ראשונה משתתף בכזאת ישיבה, בקפ"ק כזה, אבל מכל מה שאני שמעתי מאנשים הייתה ישיבה ממצה, נגעו כמעט בכל הנקודות, במתווה, כל אחד לקח את הנקודות של מה שהוא צריך לבצע בימים האלה ויש גאנט מדויק עם לוח זמנים מה צריך לעשות, איך צריך לעשות ואחת לכמה ימים יהיו ישיבות משותפות שלנו שבהן נדווח על ההתקדמות של הנושאים

יוסף דייטש:       האירוע אמור להתחיל פה כי פה זה התחנה המרכזית, כל החלק הזה שכאן, כאן מורידים את האוטובוסים, האוטובוסים נכנסים כאן למעגל התנועה, מורידים כאן את האנשים והאנשים מכאן נכנסים להר

יוסף דייטש:  השטח שאנחנו דיברנו עליו, שגם ועדת החקירה המליצה לפזר את האירועים ולא למקד את האירועים בתוך ההר, אלא לקחת ולתת להם פיזור כמה שיותר רחב בעוד מקומות, מה שלפי ועדת החקירה, ולא רק ועדת החקירה, כולם יודעים שכל ההמונים הצטופפו לכיוון ההר, לכיוון הציון ושם גם ההדלקות הנוספות שהיו היו באזור של הציון ולכן העומס כולו התמקד שם

יוסף דייטש:      המשטרה אומרת שהיא כבר שנים ביקשה את השטח הזה והנה סוף כל סוף הצלחנו

יוסף דייטש:  אני מאמין שאם נמצא פה רמ"י הוא ייתן לנו דיווח, או בהמשך בישיבה למעלה רמ"י ייתן את הדיווח לגבי העברת השטח למינהל הדיור הממשלתי ואז מינהל הדיור הממשלתי חותם איתנו במשרד ירושלים

יוסף דייטש:  היינו בטוחים שזה יקרה כבר בשבוע שעבר, עוד לא קרה, כולי תקווה שזה יקרה היום

יוסף דייטש:       אם אתם רואים כאן את השטח לשמאלנו, כל השטח הזה זה שטח ענק שקרוב ל-150 דונם שבו אמורים לבצע את האירועים הנוספים שאמורים להיות בהר

יוסף דייטש:  יש לנו את המקום הזה פה שזה שטח שלפי דעתנו זה אמור לחולל את השינוי כשחלק גדול מהחניות של האוטובוסים בכלל לא מגיעים מהמקום הזה, אלא מגיעים ישירות מכיוון צבעון, הם חונים שם, נכנסים כאן לתוך המתחם הזה

יוסף דייטש:  המתחם הזה, אמורים להכשיר אותו, אמורים להיבנות בו אוהלים, אמור להיבנות בו המרכז הגדול שבו אנחנו נעשה מתקן הדלקה וכו'

יוסף דייטש:  כל האירועים, הטישים, אמורים להתבצע פה

יוסף דייטש:       יש סדר פחות או יותר כמה הדלקות יתבצעו פה, כמה אירועים, כמה טישים יתבצעו בו ולפי ההערכה שלנו, מה שאנחנו מבינים, אין לנו עוד את התשובה הסופית כי התשובה הסופית לדברים האלה, זה מתבצע היום

יוסף דייטש:  איך אנחנו גורמים שאנשים מפה יישארו פה במקום ולא יעלו למעלה? זאת שאלה שאנחנו מתמודדים איתה, אבל אנחנו גם יודעים פחות או יותר לתת תשובה

יוסף דייטש:  אני אתן אותה רק על קצה המזלג, זה עוד לא משהו שאני יכול לחתום ולהגיד לך שככה זה אמור להיראות

יוסף דייטש:       אם באזור הזה, בוא ניקח את ההדלקה של הרב אלימלך בידרמן, שההדלקה שלו אמורה להתבצע בערך בשעה שתיים בלילה, בליל ל"ג בעומר

יוסף דייטש:  הוא עצמו לא יעלה להר, אבל הוא יגיע לפה, הוא יסיים את ההדלקה שלו לקראת עלות השחר, הנץ החמה, אנחנו פה מכינים גם אוהלי תפילה

יוסף דייטש:  זאת אומרת שאנשים שסיימו את האירוע שלו, לאחר שאמרו את ספר תהילים, עשו את ההדלקה, שרו את הניגונים, רקדו, שמחו, יש להם פה אחר כך תפילת שחרית, הם יכולים להתפלל פה

יוסף דייטש:  יהיה פה מקום לארוחת בוקר, יהיה פה גם הכנסת אורחים

יוסף דייטש:  זאת אומרת אתה נותן פחות או יותר לאנשים את כל התחושה למה אתה יכול להישאר פה

יוסף דייטש:       אנחנו לקחנו בחשבון ש-20%-15% מהאנשים יזלגו להר, אבל השאר ברובם, הוא סיים פה את האירוע שלו לאחר ארבע שעות, ארבע וחצי, חמש שעות שהוא היה פה, הוא עולה לאוטובוס שלו ונוסע

יוסף דייטש:  יש לנו בעיות, שלא ניגע בזה פה, זה אנחנו עושים בדיונים שלנו עם המשטרה, איך אנחנו עושים שהאנשים שמגיעים מהחניונים פה, מגיעים לפה, איך עושים את המעבר הבטוח הזה של האנשים, עמך ישראל, חוץ מהחסידויות, שהם חונים שם, איך אנחנו דואגים לזה

יוסף דייטש:  אני מציע שלא נרחיב על זה פה, כי זה גם לא ראוי לעשות את זה, זה בדיונים שלנו מול הצוות המובחר הזה

צביקה פוגל: אבל המקום הזה הוא תנאי?     

יוסף דייטש: המקום הזה, המתווה שלנו לא יהיה קיים, הוא חדש, זה ברור שזה פה

יוסף דייטש:  גם יכול להיות - - -     

צביקה פוגל: יש פה נציג של רמ"י? יש פה נציג של המועצה האזורית?      

קרן פטל: כן

צביקה פוגל: קרן, יופי, טוב לראות שאת פה

יוסף דייטש: מנהל רמ"י צפון, תמיר, הוא דיבר איתי לפני רבע שעה, הוא אמר לי שהוא בדרך, אז אולי הוא יגיע לדיון, הוא בדרך לפה

יוסף דייטש:       בקיצור, אנשים שהגיעו לפה, חוץ ממה שיש לנו פה, מה שאמרנו, המקום שאמור לחולל את השינוי, אנשים שיורדים פה בתחנת דלק, אנשים שיורדים פה במקום, אנחנו מקימים אוהלי נוחות

יוסף דייטש:  אוהלי נוחות זה אומר שאדם יורד מהאוטובוס, הגיע למירון, הוא יורד, דבר ראשון יש לו מקום, יש שירותים, יש אוהל שאפשר – אישה יורדת, יש לה פינת החתלה, יש מקום איפה לעמוד ולהסתדר, יש פינת קפה, יש מקום איפה לשתות, לקחת כוס מים

יוסף דייטש:       אדם מגיע, הוא לא מגיע, אחרי שהוא ישב שלוש שעות באוטובוס, הוא מגיע למקום, אין לו אפילו לקחת אוויר, ההיפך, מכינים לו מעין קבלת פנים, בוא תשב, תירגע, תחליט לאן אתה רוצה ללכת, תתחיל לפעול בשיקול דעת

יוסף דייטש:  משם חלקם אמורים ללכת לדרך המהדרין, שעוד מעט אנחנו נגיע לדרך המהדרין, דרך הכוהנים, ציר חירום, איך שנקרא לו, כל אחד קורא לו בשמו, אבל זו דרך חירום שהרחיבו אותה לשישה מטרים

יוסף דייטש:  שנים רבות דיברו על זה והשנה ברוך ה' יש את זה

יוסף דייטש:       וכאן זה גם המקום להודות, גם למועצה, גם לכולם, שכולם התגייסו למען המטרה, להשיג את היתר הבנייה שאנחנו נוכל לעבוד

יוסף דייטש:  היינו יכולים הלאה להמשיך להתבכבש ולהתווכח וכן צריך ועדה כזאת או לא צריך ועדה ארכיטקטונית

קריאה: עשיתם הכול

יוסף דייטש: עשו הכול, בסדר, אבל זה גם המקום להגיד שאתם גם מבחינתכם העמדתם לנו, מהיום להיום העמידו ועדה, עשו את מה שצריך בשביל לקדם ולהריץ את זה ואנחנו רואים באמת את התוצאות בשטח

יוסף דייטש:       מעבר לציר המהדרין, לדרך החירום הזאת שאנחנו יצרנו, אנחנו יוצרים עוד דרך חירום בשביל להקל כי ליבת האירוע זה הציון שבו מושקע הרבה מחשבה

יוסף דייטש:  אני יכול לומר שרן, נציגו של הממ"ז, בעיקר הוא כל הזמן לוחש לי: יוסי, אני לא רגוע לגבי הציון, אני רוצה לראות, שתראה לי איך אני עושה את הציון, אז הוא הגיע כמה פעמים, הוא לבד סייר במקום, חבש כיפה, נכנס לתוך הציון, ראה את זה

יוסף דייטש:  לקחנו בחורצ'יק בשם שמוליק הולצמן שהוא אחראי על הציון, הוא זה שישבנו איתו ביחד, הכנו את הסקיצה ביחד עם מהנדסי הבטיחות שלנו

יוסף דייטש:  הוא עשה את זה בזאת חנוכה, הוא עשה את זה ב-ז' באדר, הוא עשה את זה מאוד מאוד בהצלחה, ראינו את המודל - - -     

קריאה: זאת חנוכה ו-ז' אדר אלה לא מועדים שעולים לפה בכמויות של ל"ג בעומר

יוסף דייטש: יש ארבעה פיקים גדולים בשנה בציון במירון, זה זאת חנוכה, ז' אדר, ערב יום כיפור וכמובן ל"ג בעומר

יוסף דייטש:  בשנה האחרונה היה לנו כבר את זאת חנוכה והיה לנו את ז' אדר, שהבחורצ'יק הזה, שמוליק הולצמן, הפעיל את זה במתווה, הוא הכין מתווה מאוד מאוד מוצלח

יוסף דייטש:  עברנו עם מהנדסי הבטיחות, מהנדסי הבטיחות שלנו ראו את זה, ביום חמישי בבוקר, לפני הקפ"ק, סיירנו עם המשטרה, צוות מצומצם

צביקה פוגל: יש פה מישהו מהבטיחות? יש פה מישהו מהמהנדסים?      

קריאה: יש פה את המפיק, הוא יכול לדבר בשם הבטיחות אולי

יוסף דייטש: אבי לוי ואלי - - - עוד לא הגיעו? אבל הם היו איתנו, הם ביקשו תיקונים, אבל פחות או יותר הם ראו את הדרך, אני מציע שעוד מעט הם יתייחסו בזמנם, הם יגידו איך הם התרשמו מהמתווה

יוסף דייטש:  אנחנו נראה לכם את זה עוד מעט למעלה בשטח, אנחנו נסביר לכם את זה יותר בפרוטרוט

יוסף דייטש:       אני רק אומר, אתה רצית להגיע כחוגג, אני אומר לך איך הולך להיראות ההר כחוגג

יוסף דייטש:  אדם הגיע לפה, הוא צריך לבחור בין ללכת למתחם 89, אנחנו נעשה את הכול כדי שהלב שלו ימשוך אותו ל-89

יוסף דייטש:  אנחנו לוקחים בחשבון שאנשים ירצו להגיע גם לציון, נתנו גם התייחסות לנושא של הציון ומה יש בסביבות הציון גם כן

יוסף דייטש:       בנוסף ל-89 ולציון שאמרתי שנתנו לזה את החשיבה יש גם את מתחם בני עקיבא

יוסף דייטש:  מתחם בני עקיבא, גם כן ועדת החקירה התייחסה לזה בדוח הביניים לאחר ההילולה של שנה שעברה, שזה היה לא טוב, בלשון המעטה, שבשנה שעברה לא השמישו את זה ולא נתנו את הכניסות

יוסף דייטש:  ישבנו גם עם קציני הבטיחות וגם עם המשטרה, עברנו על בני עקיבא, הסרנו פחות או יותר את רוב החסמים, איך להפעיל את בני עקיבא גם כן, עם המעברים שהם דרשו

מאיר פרוש: שגם הומלץ בוועדת החקירה

יוסף דייטש: כן, אמרתי שזה הומלץ על ידי ועדת החקירה

יוסף דייטש:  ואנחנו פחות או יותר כבר נמצאים בזה

יוסף דייטש:  יש את שמוליק פיאמנטה, שהוא קצין אבטחה ורישוי של המחוז הצפוני, הוא ישב כבר עם מנהלי הבטיחות, עם קציני הבטיחות שלנו, מהנדסי הבטיחות שלנו, הגענו פחות או יותר לאיזה סקיצה

יוסף דייטש:  הם מעבירים לו היום את דוח הבטיחות שלהם, איך הם חושבים שהאירוע הזה יכול לעבוד, ואני מקווה שאנחנו השבוע הזה נתקדם הלאה

יוסף דייטש:      בנוסף לשלושת האירועים האלה שאמרתי, יש לנו פה את 89 ואת הכניסה ולמעלה את בני עקיבא, יש עוד כמה אירועים נקודתיים שיש אותם ברחבי המושב, שזה ההדלקה של הרב רפאל אבוחצירה ושל הרב בניהו שמואלי ויש לנו פה עוד כמה אירועי הכנסת אורחים שגם בהם אנחנו מטפלים ולא מישהו אחר

צביקה פוגל: הם מתוזמנים על ידכם?      

יוסף דייטש: לא, הם מבוצעים על ידם, אנחנו רק מטפלים

יוסף דייטש:  אנחנו צריכים לטפל בכל הנושא של הרישוי, להביא להם את האישורים, אם זה של הבטיחות, אם זה של כב"ה

יוסף דייטש:  יש לנו היום בהמשך, בשעה שתיים, עם אוסקר סיור נקודתי בכל המקומות, לעבור איתם, לראות לגבי מתקני ההדלקה שאמרנו, מה צריך, איך צריך לעשות את זה

יוסף דייטש:  יש לנו עוד הרבה הרבה הרבה מה לעשות ואנחנו צריכים עוד הרבה סיעתא דשמיא

יוסף דייטש:      אנחנו מתחילים פה את המסלול, כפי שאני אומר, בעוד משהו כמו 42 יום, 43 יום, זאת ההילולה, כולנו נושאים תפילה שאכן באמת הצוות הזה ימשיך הלאה לעבוד בשיתוף פעולה, בפרגון ההדדי שיש, בהסרת החסמים

יוסף דייטש:  אני אומר לך שעד עכשיו כל משהו שעלה המחשבה הראשונה הייתה איך אנחנו עוזרים, איך אנחנו פותרים את הפלונטר ולא איך אנחנו שמים חסם ואומרים לא

יוסף דייטש:  באמת, רוח המפקד מרגע שפגשתי את הממ"ז ואת הצוות שלו, הם אומרים לי: רבותיי, אנחנו רוצים לפעול בצורה שתהיה הילולה בטוחה כי אנחנו זוכרים את האירוע שקרה, אבל אנחנו לא רוצים כל הזמן לעבוד בחשש של היה אירוע ולכן אנחנו כל הזמן נשמור את עצמנו ונכסתח את עצמנו

יוסף דייטש:  לא, אנחנו פועלים כאילו עכשיו אנחנו עושים אירוע ועושים אותו בצורה הכי בטוחה והכי יעילה

יוסף דייטש:  זאת המטרה שלנו

מאיר פרוש: מה לגבי נציגי המשפחות? מה מתוכנן בשבילם?      

יוסף דייטש: המשפחות השכולות רוצות לעשות את האירוע שלהם פה ב-89

יוסף דייטש:  אנחנו נותנים להם את האוטובוסים, אנחנו פחות או יותר עומדים בקשר עם המשפחות השכולות, אנחנו מתאמים את זה איתם, אנחנו עושים להם, הם עוד לא יודעים באיזה קונספט הם רוצים, הם רוצים לעשות את זה בצורה שהם יעשו הדלקה, כאילו הם יביאו רב שיהיה ביחד עם המשפחות השכולות

יוסף דייטש:  הם רוצים לעשות את זה ברוח שהם מתווים לנו, אנחנו נמצאים איתם בקשר יום יומי

יוסף דייטש:       חלק מהמשפחות רוצות שאנחנו נעזור להם, שהם יעשו את ההילולה בבתים שלהם ואנחנו רק נעזור להם בהשתתפות של האירוע

יוסף דייטש:  חלקם הגדול אמור להגיע לפה למתחם 89, אנחנו עוזרים להם וגם זה מתואם עם המשטרה כי לחלקם, יש להם קבורים פה, צריך לעזור לעלות למעלה

יוסף דייטש:  אז כל משפחה מקבלת את האוטובוס שלהם וצריך רק לעזור להם אחר כך עם האישורים וזה אני מאמין שהמשטרה תעזור לנו להעלות את המשפחות לבית העלמין למעלה

יוסף דייטש:  כולי תקווה שנצליח באמת לעשות הילולה שמחה ובטוחה בעזרת ה'

יהודה בן עטר: העיקרון שאנחנו מפעילים באגף התנועה, עם משרד התחבורה, מי שיוצא בקצה ואחר כך מהפריפריה - - - לפי מעגל תנועה

יהודה בן עטר:  מי שנכנס מפרוד יוצא בסופו של דבר מחוץ להר בצורה מעגלית, כך שאנחנו מאפשרים איזה שהוא מעגל כדי לאפשר לכל מי שרוצה להגיע לכאן

צביקה פוגל: אני מבין שמצומת חנניה לפה לא יהיה פתוח

יהודה בן עטר: עד פרוד

צביקה פוגל: זהו? ומי שגר בשפר ובאמירים?      

קריאה: מי שגר נכנס

צביקה פוגל: מי שגר נכנס?     

יהודה בן עטר: ברור, מי שגר נכנס מפה

יהודה בן עטר:  אנחנו נאפשר כניסות

יהודה בן עטר:  אבל בעיקרון אנחנו מאפשרים תנועה לחניונים על ציר הדרך כשאנחנו רוצים לתת חוויה מתוקנת מהחוויה ה - - -     

צביקה פוגל: אבל מי שרוצה להגיע לכאן יגיע רק בדרך הזאת?      

יהודה בן עטר: רק באמצעות אוטובוסים, יבוא, אנחנו נעלה אותו, יפרוק כאן, יעשה את מה שהוא רוצה ולאחר מכן נוריד אותו

צביקה פוגל: ומגוש חלב לכאן יהיה פתוח?      

קריאה: מה שקשור עם 89 יוצא דרך צבעון

קרן פטל: אבל זה אומר שהציר הזה יהיה פתוח? ראינו את זה בשנה שעברה, היה לנו הרבה אנשים - - -     

קריאה: הולכי רגל?      

קרן פטל: הולכי רגל

קריאה: התכנית שהפרויקטור עשה לוקחת אותם בתוך התכנית

שועאע תחאוכה: חברים, ברשותכם מילה אחת

שועאע תחאוכה:  נשתדל לדבר פחות, לעשות יותר

שועאע תחאוכה:  לפני שנתיים היה פה אסון כבד, לפני שנה היה אירוע שהופסק על ידי המשטרה כי הפרויקטור כשל, למה כשל? מכל מיני סיבות

שועאע תחאוכה:  היה תחקיר מסודר, יחד איתם, יחד איתנו, בשורה התחתונה היה מיקוד אחד לציון, זה כנראה מה שהביא לכישלון הטוטאלי

שועאע תחאוכה:       השנה קודם כל התחלנו עם יחסי אמון, מה שלא היה כל השנה, מה שלא היה בשנה שעברה

שועאע תחאוכה:  יחסי אמון

שועאע תחאוכה:  אנחנו עם הרב פרוש, עם הפרויקטור המצוין שבחר, עם הצוות המצוין שבחר, אני יחד עם ראש האגף מובילים את הדבר הזה

שועאע תחאוכה:  כמו שנאמר, יחד עם האסון, אמרנו בפגישה הראשונה, אמרתי לאנשים שלי, ביקשתי מכל השותפים שנמצאים פה, אנחנו אחרי קפ"ק אחד ביום חמישי האחרון, קפ"ק מסודר, בעוד כמה זמן אישור תכניות מסודר - - - מסודרים

שועאע תחאוכה:       אסור לנו לעבוד תחת המעטה או החשש של ועדת חקירה והאסון שהיה

שועאע תחאוכה:  אחרי הכול שמו אותנו בתפקידים האלה לאפשר הגעה של עם ישראל לממש את הפולחן הדתי שלהם ולחזור הביתה בשלום

שועאע תחאוכה:  אסור לנו לחשוב, לא על ועדה ולא על חקירה ולא על שום דבר, זה מה שמוביל, זה הקו שמוביל, זה הרוח שלי, זה הרוח של השר ושל הפרויקטור המצוין

שועאע תחאוכה:       בשורה התחתונה יש פה רעיונות של לרווח, 89 בא בהצעה משותפת והם הולכים על זה ואנחנו נאפשר את כל ההקלות בנושא הזה מהסיבה הפשוטה, ההר יכול להכיל 20,000, אמורים להגיע הרבה יותר מזה, אנחנו רוצים לרווח, מקום פה, בני עקיבא ועוד כמה מקומות

שועאע תחאוכה:  אגב, אני מציע בביקור הזה לא לקדוח יותר מדי, לא לשר ולא לחבר הכנסת פוגל, כי זה לא המקום, יהיו אחרי זה אישורי תכניות, אתה מוזמן גם לבוא בהמשך ולראות מה נעשה בהמשך

שועאע תחאוכה:       אחרי הכול אנחנו הפקנו את כל הלקחים

שועאע תחאוכה:  לא שאין ויכוחים, לא שהכול ורוד, יש ויכוחים, יושבים, מיישרים קו יחד עם הפרויקטור, האנשים שלי, ראש אגף התנועה ואנשיו, עם השר אנחנו בקשר ישיר ורציף, מפיקים לקחים תוך כדי, מתקנים תוך כדי, והכוונה היא להגיע ליום האירוע ונעבור את האירוע הזה בצורה הכי טובה והכי יפה

שועאע תחאוכה:  האמת, אין לי ספק, כי יש פה חבורה שרוצה את זה, כולם ביחד

שועאע תחאוכה:  זה מה שחשוב בסיפור הזה ויחסי האמון הם הדבר שינצח פה

שועאע תחאוכה:  וזהו, שיהיה בהצלחה לכולם, תודה שאתה פה

צביקה פוגל: יש לנו דרך לשלוט במספר האנשים שעולים?      

קריאה: יש לנו, כל נקודת זמן אנחנו בספירה

מאיר פרוש: מה שרציתי לשאול, האם האירוע, בעבר הייתה צעדה מסוימת מצפת

קריאה: יש ספר תורה

קריאה:  בן אבו עושים את התהלוכה שלהם כל שנה לפי המסורת

מאיר פרוש: לא אמרתי שאני קושר את זה לכל הסיפור הזה, אבל - - -      

קריאה: זה 30-20 איש

מאיר פרוש: לא אמרתי שיותר, אבל זה כאילו מין מסורת

קריאה: מתקיים, כן

אוסקר פוקס: אדוני היושב ראש, אני רוצה לנצל את זה שאנחנו נמצאים כאן כדי שנוכל לראות ויזואלית על מה אנחנו לפעמים מדברים ולא מבינים את העומק ואת הגודל של זה

אוסקר פוקס:  כל האזור הזה שאתם באים כאן מסביב מלא במאות אוהלים ואלפי אוהלים שנמצאים בכל השטח המיוער שמסביב

אוסקר פוקס:  השנה ל"ג בעומר יוצא בתחילת מאי, מבחינתנו תחילת מאי זה העונה היבשה, כבר יש סכנה מאוד גדולה של שריפות ואנחנו צריכים להתמודד עם כמות גדולה של אנשים שנמצאים בתוך השטח הזה שהוא סבוך גם ככה, ישנים באוהלים

אוסקר פוקס:       את ההנחיות שלנו לגבי כל המקומות האלה עד צומת שבע נתנו לכל הגורמים והם אמורים להיות בעבודה

אוסקר פוקס:  השאלה איך אנחנו מסתכלים על זה, לא רק מבחינת צירי תנועה, ההדלקות, 89, המתקנים וזה, איך אנחנו אוספים את כל זה לתוך האירוע הכללי, כי יש פה בעצם את כל אלה שלנים פה ומשתמשים בכל היערות והשטחים הפתוחים כדי לחגוג את ל"ג בעומר הקרוב

צביקה פוגל: אנחנו נצא עכשיו לסיור, נתכנס פה בסביבות 12:30, שבו אני ארצה לשמוע מאנשים שיש להם מה לומר, מי רואה פה איזה שהיא נקודה שלא קיבלה מענה או לא יושמו הלקחים כדי שנוכל להתמקד בזה

צביקה פוגל:  כל השאר זה סיפורי דרך

יהודה בן עטר: ברשותך, אני רק רוצה לסבר, אדוני יושב ראש הוועדה, עדיין הדברים לא מוכנים, שיהיה ברור, אנחנו בדיליי ובאיחור יחסית משמעותי

יהודה בן עטר:  אמנם הקצב הוא קצב טוב, אבל אנחנו באיחור

יהודה בן עטר:  אתה עדיין לא תראה חניונים מסודרים, עדיין זה לא קיים

יהודה בן עטר:  הרוח קיימת, אבל אנחנו לא תצליח לראות כל כך הרבה את הדברים פיזית בשטח ואנחנו צריכים להדביק את הקצב

צביקה פוגל: שבועיים-שלושה לפני האירוע נעשה סיור

מאיר פרוש: אולי זה טוב שאמר ראש אגף התנועה עכשיו את מה שהוא אמר, קודם כל אני רוצה לומר, כשאני מסתכל על כל הדבר הזה, אני מכיר את זה מלפני שנה, מלפני שנתיים ולפני 20 שנה וגם לפני 65 שנה, כשעשו לי חלקה פה במירון

מאיר פרוש:  לי ולרב אייכלר עשו באותה שנה חלקה פה

מאיר פרוש:  אני חושב שזה האירוע הכי גדול שיש למדינת ישראל להתעסק

קריאה: המבצע הכי גדול

צביקה פוגל: ליהודים זה הכי גדול בעולם

קריאה: למשטרה, ליהודים ובכלל

מאיר פרוש: אני אומר את זה לך, את מה שאתה תראה פה היום, יכול להיות שבמהלך הסיור אף אחד לא ישמיע בפניך כל מיני דברים מגורמים שהם לא נמצאים פה שאולי צריך לתת להם איזה שהוא פוש, קצת להזדרז

מאיר פרוש:  כי כשאתה אומר שאנחנו בדיליי, כי כל רגע אנחנו עושים איזה שהוא ברקס, רגע, מה קורה? יש אישור, אין אישור? הגיע כסף, לא הגיע כסף? זה דבר שבהחלט ועדה של הכנסת צריכה להיות גם זו שמפקחת, גם לשאול אותי שאלות ואני אשאל שאלות הלאה, אבל הדברים האלה צריכים להתכנס

צביקה פוגל: ברור

מאיר פרוש: אבל מה שאני כן יכול לומר לך, אדוני הממ"ז, אני ויוסי דייטש הפרויקטור עובדים כבר 30 שנה, אבל צמוד צמוד צמוד, כמו שאומרים, במשרד השיכון, בעיריית ירושלים, במפלגה, לא סתם בחרתי בו, אין בחירה יותר טובה ממנו ועכשיו אתם גם מגלים את זה

מאיר פרוש:  אז תנו לו את העידוד, אני בטוח שבסוף נגיע לתוצאה טובה

צביקה פוגל: קיבלת, יוסי

יוסף דייטש: אני מציע שמפה אנחנו נעלה למעלה, נחנה את הרכבים ברחבה של בני עקיבא, כי חבל שכל הפמליה הזו תעלה את כל ההר הזה ברגל, נחנה בחניון

יוסף דייטש:  אמנם עובדים שם, אבל דיברנו עם ליאור חזן, זה שעובד, הוא דאג שיפתחו שם את החניון, נחנה שם את הרכבים

יוסף דייטש:  ומשם אם אתם רוצים לרדת לדרך החירום, לרדת לכיוון דרך הכוהנים, דרך החירום, תראו את מה שביצעו שם, נראה לכם את הכניסה לציון

יוסף דייטש:        (בהמשך הסיור)

יוסף דייטש: מד"א יושבים שם וזה אמור להישאר כציר חירום

יוסף דייטש:  אנחנו ביצענו כמה דברים, כמו הרחבת בורמה ועוד כמה פתרונות שהציעו מהנדסי הבטיחות

יוסף דייטש:  סוכם על ידי קצין רע"ן ואבטחה של המחוז ביחד עם המהנדסים שלנו שאנחנו פה משאירים רוחב

יוסף דייטש:  סיכמנו כבר, מדדנו מה שצריך מבחינת בטיחות, מגדרים אותו, מסדרים אותו ורק אנחנו יוצרים מעברים שבהם יוכלו לעבור לבני עקיבא

אוסקר פוקס: כרגע אין בקצה הזה יציאות

אוסקר פוקס:  יש את הדרישה שלנו, היה את המחלוקת בטקס של הנספים בשנה שעברה, שהוא היה על הפרק אם אנחנו מאשרים או לא, בגלל חוסר יציאות

קריאה: יש מענה בכבלי בטיחות, יש ירידה של גרמי מדרגות עד לנחל - - -      

רן לוי: כל המשטח למעלה זה המשטח של מד"א, הם יקימו שם בית חולים שדה, עם האמבולנסים, כל המענה שצריך

רן לוי:  הציר שלו יישאר פתוח כל הזמן

רן לוי:  מבחינתנו, אמרתי, המתגים, הם הולכים להשמיש את הישיבה, כמובן יקבלו תנאים, הם יעמדו בתנאי רישוי, אנחנו חייבים לאשר כניסה של אנשים

רן לוי:  עלו כל מיני רעיונות, בוא נבנה גשרים, נבנה מדרגות, נבנה ונבנה, אני לא רואה שבסוף מצליחים לעשות משהו, דיברנו על מתגים

רן לוי:  מתג אומר שיש לי גדר שתוחמת את כל הציר והציר נקי

רן לוי:  אני יודע שמתחילה כניסה של אנשים פנימה, לסגור גדר על הכביש, להשאיר את הציר - - - כאן ולמעלה ולאפשר זרימה של אנשים פנימה

רן לוי:  עלו לאש, לאירוע, אני יודע לסגור חזרה את הגדר, ציר החירום פתוח, נוסעים

יוסף דייטש: סיכמנו גם על המיקום של המתגים

צביקה פוגל: כמה אנשים יהיו פה? אני מבין ש-7,000

יוסף דייטש: בין 5,000 ל-7,000

צביקה פוגל: עד 7,000 איש

יוסף דייטש: עד 7,000 איש

יוסף דייטש:  כנראה סביב ה-7,000 איש

צביקה פוגל: ול-7,000 שנמצאים בפנים יש פתרון לכל דבר? שאם חס וחלילה - - -     

קריאה: יש הכול, ישבנו

קריאה: יש יציאות, יש התקהלות, הכול מסודר

רן לוי: מה שאתה לא רואה מפה, יש שם מאחורה, יש מגרש גדול מאוד מאחורה, שם הם עושים את כל ה - - -      

צביקה פוגל: איפה מד"א?      

מאיר פרוש: לא קובעים 7,000 לפני שמהנדסי בטיחות בודקים

צביקה פוגל: ברור

צביקה פוגל:  אני שמעתי את המספר הזה אז אני שואל

צביקה פוגל:  אורן, במתחם הזה יהיה לכם –      

דורון אביטל: פה יהיה המתחם הראשי שלנו, למעלה, ציר פינוי צריך להיות כל הציר הזה שמתחבר לבורמה

דורון אביטל:  צריך לתת את הדעה למה שהולך בתוך הישיבה ואז ל - - -     

צביקה פוגל: אתה תשים שם כוח?      

דורון אביטל: ברור

יוסף דייטש: מפה אנחנו נמשיך הלאה, אנחנו נראה מפה את מיקום ההדלקה המרכזי, ההדלקה של בויאן

יוסף דייטש:           (בהמשך הסיור)     

יוסף דייטש: אין יותר טריבונות

יוסף דייטש:  זה נקרא לב ההר

יוסף דייטש:  בלב ההר אמורה להיות הדלקה אחת בלבד שהיא מתבצעת בלב ההדלקה בשעה שמונה וחצי על ידי האדמו"ר מבויאן

מאיר פרוש: לא יהיו פה טריבונות, אבל בהמלצות - - -      

קריאה: אתה אמור לסלק כל מפגע

קריאה:  טריבונות - - -      

מאיר פרוש: לא יהיו פה טריבונות

יוסף דייטש: בסדר, קיבלתי, אבל אנחנו אמרנו - - -      

מאיר פרוש: זה לא נקבע ככה, ברור, ברור

יוסף דייטש: מפה אני נותן, הוא נציג בויאן, הוא גם עוזר לנו בכל הנושא של הרישוי, תאמר כמה מילים לגבי ההדלקה פה

יוסף דייטש:  כל הגדרות האלה, כל זה יעוף מפה

יוסף דייטש:  יצחק מאיר ברים, הוא סגן ראש עיריית ביתר

יצחק מאיר ברים: המתחם המערבי שמשמש להדלקה, שהציבור נכנס כאן מהכניסה הראשית, מתבצעת - - - קוראים לזה מתחם בויאן

צביקה פוגל: כמה אנשים יהיו פה בערך?      

יצחק מאיר ברים: עוד לא קיבלתי את המספר הסופי

יצחק מאיר ברים:  בשנה שעברה היה 5,000-4,500, אבל הגדילו את השטחים

יצחק מאיר ברים:  יש את המתחם הזה בכביש, שכל השנים השתמשו בו - - - כאן פחות אנשים יש, אבל גם זה משמש, מגדילים את עמוד ההדלקה שהוא יעמוד בגובה של משהו כמו שלושה מטר בשביל שכל הציבור יראה

מאיר פרוש:  אתה רואה את העמודים?     

צביקה פוגל: כן, בהחלט

יצחק מאיר ברים: בעבר גם הנושא של המסכים

יצחק מאיר ברים:  בשנה שעברה היה קצת, בגלל שלא היה מספיק - - - כי המקום מול ההדלקה זה המקום שכולם רוצים לעמוד, אנחנו רוצים שהציבור יישאר פרוס לאורך כל המתחם

יצחק מאיר ברים:  דיברנו גם על זה ואנחנו מקווים שיהיה

יוסף דייטש: סיכמנו לגבי נושא הצבת יותר מסכים כדי לפזר את הציבור הזה הרבה הרבה יותר

יוסף דייטש:  האירוע הזה עצמו הוא אירוע סגור, הוא ממוספר עם מספר האנשים שיהיו

צביקה פוגל: כמה זמן הוא נמשך?      

יוסף דייטש: הוא מתחיל כבר באזור השעה שבע, לתפילת מנחה, ההדלקה עצמה מתחילה בשמונה, שמונה ורבע

יצחק מאיר ברים: לא, שמונה תפילת ערבית ואז בשמונה וחצי מתחילה ההדלקה למשך שעה וחצי

צביקה פוגל: ואז מה קורה בשעה עשר?      

יצחק מאיר ברים: מתפזרים

צביקה פוגל: לאן הם הולכים מכאן?      

יצחק מאיר ברים: הציבור שלנו, כולם יורדים למושב

רן לוי: הם יורדים למושב עושים שם טיש

רן לוי:  המתחם הזה כמותית נקבע בהתאם לשטח צפייה

רן לוי:  זאת אומרת נקודה שרואה את ההדלקה, עד לשם נחשב שטח צפייה

רן לוי:  לקחנו את הנקודה הרחוקה שמשם רואים את ההדלקה וכל השטח מגודר עם שערי כניסה

רן לוי:  משמע אני סופר את האנשים בכניסה, יודע להכניס רק את בויאן לכאן לטובת ההדלקה

רן לוי:  ההדלקה מתבצעת כאן, כמו שנאמר, כל הציר למטה ריק, נקי, מכניסים את הנאמנים שלהם, עמך ישראל כאן

רן לוי:  לא טריבונות, לא כלום, עומדים, רואים את ההדלקה, עם מסכים, עם כל מה ששמים, מסתיימת ההדלקה, האדמו"ר שלהם, ברגע שהוא הולך מכאן הם יורדים למושב למטה, הם עושים איזה שהוא טיש מקומי, מתפזרים

רן לוי:  לא בעייתי

אולגה ויניצקי: מה זה הטיש הזה? כמה אנשים ישתתפו שם?      

קרן פטל: יש לי שאלה

רן לוי: שאלות אחרי זה

קרן פטל: לא, לא שאלות אחרי זה

רן לוי: אני רק רוצה להתייחס רגע, ברשותכם

קרן פטל: לא, כל פעם שפותחים את הפה כאילו סותמים לנו, זה מאוד נחמד

רן לוי: יש דיון לאחר מכן

קרן פטל: לא, אני רוצה לשאול שאלה

רן לוי: הבשורה הגדולה למעשה שהשר והפרויקטור הביאו השנה, שבכל שנה, שכולם הצטופפו פה וזה היה המוקד של הבעיה, בין השעות שבע לעשר, שפה תהיה ההדלקה, בני עקיבא עובד ו-89 עובד

רן לוי:  שלושה מוקדים רחוקים וזו הבשורה האדירה של מירון שיש השנה

צביקה פוגל: שבאותו זמן יש - - -      

רן לוי: באותו הזמן גם 7,000 פה, גם 15, ושכולן נכבות בעשר

רן לוי:  זו הבשורה

צביקה פוגל: יפה מאוד

צביקה פוגל:  קרן, בבקשה

קרן פטל: הנציג של בויאן, אמרת שאחרי ההדלקה החסידות מבויאן הולכים ליישוב

קרן פטל:  ביישוב, הספירה, אם אני זוכרת נכון, זה 10,000 איש, זאת אומרת ש-5,500 או 6,000 יתווספו ל-10,000?      

קריאה: הם עוד לא ספורים, הם כנראה ירדו

קרן פטל: אז רק כוכבית, לשים על זה את הראש

קריאה: אמרו יישוב, יכול להיות, הם צריכים לענות לנו

קריאה:  א', הם לא נשארים

קרן פטל: בדרך כלל אני יודעת שהם עולים ל אוטובוס

קריאה: לכן רציתי להוסיף, לפני ששאלת, הם דוגמה למשל שהם נמצאים פה למעלה ואף אחד מהם, אף אחד מהציבור הזה לא יורד לציון

קריאה:  נמצאים פה 6,000 איש, שואלים אותי כל הזמן, איך אתה יכול להגיד שאנשים לא יזלגו לציון ולא יילכו לפה ולא יילכו לשם, זו דוגמה, נמצאים פה 6,000 איש, האדמו"ר שלהם יורד מבמת ההדלקה, נכנס לאוטו, כל החסידים כולם יורדים למטה, אף אחד לא יורד בכלל לכיוון הציון

קריאה:  אותו דבר החבר'ה של קרלין בבני עקיבא

קריאה:  בבני עקיבא מסיימים את האירוע שלהם, כמו חיילים הם יורדים למטה, אף אחד מהם לא יורד בכלל לכיוון הציון

קריאה:       בכל הדיונים תמיד שואלים אותי, איך אתה יכול להגיד שיהיה למטה ואנשים לא יעלו אלינו למעלה

קריאה:  זו דוגמה של שני מוקדים שמתרחשים כמעט במקביל, שאתה רואה שאנשים כמו חיילים יורדים לך למטה, הולכים לאוטובוסים ומתפנים

צביקה פוגל: מה שקרן אומרת זה שלא ייווצר מצב ש-6,000 מפה ו-7,000 מפה מתווספים ל-10,000 - - -     

קריאה: ברור

קריאה:  אז דבר ראשון נמצאים פה אנשים שעשו מירון - - -      

אולגה ויניצקי: השאלה המרכזית על הטיש

אולגה ויניצקי:  אני אחראית גם על נושא מזון כרופאת מחוז, יהיו פה הרעלות מזון

אולגה ויניצקי:  אני רוצה שלא יהיו

יוסף דייטש: אולגה, יהיה מזון, לא בהר

יוסף דייטש:  יהיה מזון בבני עקיבא ויהיה מזון ב-89 ודיברנו עם החבר'ה שלך ביום חמישי, אנחנו נפגשים איתם היום אחרי הסיור פה, סיכמנו איתם, אנחנו נעבור איתם

יוסף דייטש:  לקחנו בחור בשם ברוך גולן, ההפקה לקחה, מטפלים מול הרופאים המחוזיים

אולגה ויניצקי: אני רופאת המחוז

יוסף דייטש: אבל שלחתם נציגים לקפ"ק ביום חמישי

אולגה ויניצקי: אני לא הוזמנתי ולא הייתי שם

יוסף דייטש: אז איך היו שני נציגים שלך?      

אולגה ויניצקי: נציגים של השטח

יוסף דייטש: את הקפ"ק לא אני הזמנתי, אני הוזמנתי

יוסף דייטש:  אבל אני ישבתי אחרי זה עם - - -      

אולגה ויניצקי: אין אשמים פה, איך מתקנים?     

יוסף דייטש: אני אגיד לך עוד מעט את השמות של האנשים שאנחנו נפגשים איתם פה היום

אולגה ויניצקי: אז אני גם כן יושבת איתכם כאן

יצחק מאיר ברים: בשנה שעברה עבדתם מולנו והיה בסדר גמור, היה מזון והיה בסדר גמור

אולגה ויניצקי: בסדר, אבל עדיין למזון צריכה להיות הגדרה, אם זה אירוע תחת כיפת השמים עם אוכל, זה מה שאני אחראית עליו

צביקה פוגל: רופאת המחוז, לא נעשה שום דבר בלי לדבר איתך ואני אדאג לזה

אולגה ויניצקי: אני רוצה בסופו של דבר להסביר לכל אותן הכנסות אורחים ואנשים שיביאו אוכל איך לעשות את זה בטוח

צביקה פוגל: אולגה, אנחנו נדאג לזה

צביקה פוגל:  בשביל זה הזמנתי אותך

צביקה פוגל:           (בהמשך הסיור)     

צביקה פוגל: כל מיני מכולות, הן נשארות כאן? הן מפונות מפה? כי מכולות, אתם יודעים, אם זה לא רשום זה לא - - -      

קריאה: אין אלמנט בהר, כולל שירותים, מדרגות, מכולות - - - תכנית בטיחות, על פיה יישק דבר, הכול נמצא שם

יוסף דייטש: בשנה שעברה חלק מהשטחים שאתם רואים פה עוד לא היו מוכנים בשנה שעברה

יוסף דייטש:  תיקנו את הכול

יוסף דייטש:  בשנה שעברה נכנסו לעבודה, חלק מהשטחים שהתווספו להר, שזה גם נגזרת שלכן יכולים גם להגיע ציבור יותר גדול, זה הסתיים אחרי

יוסף דייטש:  על כל הנושא של הבינוי של התשתיות פה אחראי הבחור הזה, ליאור, הוא מבצע גם את דרך החירום למטה

יוסף דייטש:  מה שאנחנו עושים השנה, איפה שיש כאן את המכולה הירוקה למעלה, שם אנחנו מקימים אוהל תפילה גדול לנשים, כמו שאמרנו, אנחנו נראה לכם איפה אנחנו עושים את אוהל התפילה של הגברים, שם אנחנו מקימים אוהל תפילה לנשים

קריאה: הדרת נשים

יוסף דייטש: ברחבה התחתונה, שם אנחנו עושים מתחם תספורת למשפחות, חלקה, ורחבת הריקודים שתמיד הייתה בכניסה לציון, שאנחנו השנה משנים את כל היציאות, הפעם היציאה מהציון היא דרך החצר הזו, הופכת להיות כאן

יוסף דייטש:  צפייה לנשים לריקודים זאת הרחבה הזאת פה, כאן אמורים לסיים את זה, כאן אמורות להיות מרוכזות נשים, לראות את רחבת הריקודים

יוסף דייטש:       בדרך כלל חלקה, התספורת, זה אירוע שעושים אותו משפחתי, גברים, נשים, אמא, אבא, סבתא, דודה, כולם מגיעים, אז כאן זו הנקודה של הממשק של שני הצדדים ביחד, כאן אנחנו מקימים עמדות תספורת, מסדרים את זה בצורה הטובה ביותר

יוסף דייטש:  זה הולך להיות משהו שאני חושב שעוד לא היה

מאיר פרוש: לא היה

צביקה פוגל: בכל מקום שבו אנחנו עושים איזה שהיא רחבה היא מתוחמת? ואם צריך מעקה, יש מעקה?      

יוסף דייטש: כמה שפחות גדרות כן, אבל אנחנו משתדלים לעשות גם כמה שפחות גדרות

יוסף דייטש:  אני כבר אומר שהאירוע של בויאן, מסתיים האירוע של בויאן מורדות הגדרות, מוסרות החסימות, כל הרחבה העליונה וכל השטח הזה הופך להיות נחלת עם ישראל

צביקה פוגל: יפה מאוד

יוסף דייטש: הולכים בו, זורמים בו, כמה שפחות גדרות, כמה שפחות גדרים

קריאה: צריך לחשוב על כל מה שהיה, בסוף דוחק יכול להתקיים במקום שאין בו שליטה

יוסף דייטש: זה ברור, אבל בשביל זה יש לך את תנועת הקהל, זה תלוי בניוד הקהל

יוסף דייטש:  אבל אתה מסכים איתי שאם הרחבות הן גדולות ורחבות אז –      

קריאה: צריך לראות איך המשפחות נכנסות למתחמים של החלקה ואיך הן יוצאות משם

קריאה:  איך כל עמך ישראל נכנס - - -     

יוסף דייטש: בשביל זה אנחנו לקחנו את טובי האנשים בארץ להנעת קהל ומהנדסי בטיחות

יוסף דייטש:  זה לא אני, אני לא מבין בדברים האלה, אני רק דאגתי להקיף את עצמי באנשים מקצוענים, במקסימום אנשים טובים

צביקה פוגל: הבנתי, מצוין

צביקה פוגל:  אנחנו נראה את זה בסיור המסכם שלנו

צביקה פוגל:  אנחנו נעשה פה סיור מסכם ונראה

קריאה: בשנה שעברה כל האזור הזה היה בשיפוצים

יוסף דייטש: זה היה בשיפוצים, אבל זה הוסיפו

יוסף דייטש:           (בהמשך הסיור)     

יוסף דייטש: רחבת הריקודים

יוסף דייטש:  כאן איפה שרקדו בציון כל השנים, בחצר הקטנה הצפופה הזאת, זה התחליף לזה, כשכאן, טיפה בהמשך, זה מתחם המשפחות, החלקה, כפי שאמרתי לך

צביקה פוגל: מי שרוצה לצפות צופה מ - - -     

יוסף דייטש: הנשים, איפה שהם עומדים למעלה זה נשים, כאן הגברים, כאן תהיה במת תזמורת

יוסף דייטש:           (בהמשך הסיור)     

שמואל כץ: התפיסה שלנו אומרת שכל ההר הוא חוויה אחת גדולה

שמואל כץ:  עד היום מי שהיה צריך להגיע לחוויה היה צריך להגיע לנקודה הזאת וכאן התרכז כל האוכל, שתייה, הכול

שמואל כץ:  הפעם הפיזור הוא יותר גדול, מוזיקה תהיה מלמטה, הצללות יהיו מלמטה וכאן פיזור הקהל יהיה יותר גבוה

שמואל כץ:  דבר שני, אין דרך דו צדדית, זאת אומרת אין הצלבות, אין אנשים שעולים ויורדים באותה דרך, כל הדרכים מחולקות

שמואל כץ:       דבר שלישי, אנחנו עושים להם מסלול

שמואל כץ:  בסופו של יום לפי נתוני משרד התחבורה, בן אדם נמצא פה בין ארבע לשש שעות, אם הוא יהיה למטה שלוש או ארבע שעות ואז הוא עולה לכאן, אורך לו חצי שעה עלייה, חצי שעה ירידה, אז הוא נמצא איתנו פחות זמן

שמואל כץ:  וכאן אין הרבה נקודות עניין חוץ מהציון וריקודים, אין פה אוכל ואין פה – אבל ייצרנו פה נקודות עניין גם כאן כדי לפזר אותם ובשטחים מאוד מאוד גדולים ומאוד מאוד רחבים

שמואל כץ:       הכניסה למושב היא כאן באזור למטה, כאן זה נקודת זק"א

שמואל כץ:  ציר עלייה גברים הוא מכאן, זה השטח שמרחיבים אותו עכשיו בשישה מטרים

מאיר פרוש: זה היה מטר וחצי

שמואל כץ: זה היה 1

שמואל כץ: 20 מטר

שמואל כץ:  זה המדרחוב, הוא משמש אך ורק לירידה ועוד מעט אנחנו נגיע למסלול

שמואל כץ:  זה ציר העלייה של משפחות

שמואל כץ:  יש עוד משהו, אחד הדברים הבעייתיים, כולם הולכים, כולם הולכים, אם אנחנו היינו מעלים את הציבור למשל מכאן ואז הייתה כניסה לציון, באוטומט כולם נכנסים לציון, גם אם הם רצו וגם אם לא רצו, אנחנו ייצרנו כאן צמתים לקבלת ההחלטות

שמואל כץ:  זאת אומרת שמאיפה שהוא מגיע הוא חייב להחליט כי זה לא מוביל אותו באוטומט לשום נקודה

שמואל כץ:  אצל הנשים צומת קבלת ההחלטות לכיוון מתחם חלקה או לכיוון מתחם רבי אליעזר כדי לראות את שמחת הרשב"י למטה, או כדי להיכנס לציון דרך אוהל משה, או מתחם תפילת נשים

שמואל כץ:      יש עוד בעיה, המחסומים והגידור פה יוצרים משהו לא נוח, יצרנו מובילים או מוליכים, איך שנקרא לזה, באופן טבעי שלא ייווצר חיכוך

שמואל כץ:  הנשים נכנסות מאוהל משה, יש להן שתי כניסות, מול זה שתי יציאות והיציאה שלהן לכיוון למטה

שמואל כץ:  הגברים, שזה קצת יותר מסיבי, עולים מכאן, אוהל משה כאן, הם מגיעים לצומת קבלת ההחלטות

שמואל כץ:  מי שרוצה להיכנס לציון, כאן בסוף הנקודה הרחבה הזאת הולכת להיות יותר גבוהה ויותר גדולה באזור ה-800-700 מטר

שמואל כץ:  אחת הפלטות הגדולות, אם לא הפלטה הכי גדולה, ישרה ומרובעת שקיימת פה במתחם הציון, כאן הם עולים במסלול רגיל, עולים את המדרגות עם נקודות שליטה ועצירה ביניהם, כמובן עם סדרנים משלנו שעולים ומביאים אותם לציון

מאיר פרוש: מי שרוצה

שמואל כץ: מי שרוצה להגיע לציון

שמואל כץ:  הדבר המאוד חשוב שאנחנו ייצרנו, שבכל נקודה שבן אדם מגיע והוא החליט לשנות את דעתו או שהוא הסתפק בדרך למעלה, זאת אומרת אם הוא נעצר כאן הרבה זמן והוא רוצה להחליט, יש לו את מדרגות הירידה כאן

שמואל כץ:  אם הוא עלה את המדרגות והוא החליט לשנות, כאן יש חסימה קשיחה, אבל יציאה אנחנו ניתן לכיוון ירידה

שמואל כץ:  אם הוא עלה כאן, יש לו מסלול איטי ומסלול מהיר, גם כדי ליצור איזה שהיא מין תחרות, זאת אומרת שאם המסלול המהיר עובד יותר מהר ובאיטי חיכו, שאנשים יעברו

שמואל כץ:       פיצלנו את הציון לשתיים מסיבה אחת, ככה אנחנו מרוויחים יותר זמן ויותר אנשים יכולים

שמואל כץ:  אם כל אחד היה עובר דקה וחצי הייתי צריך יותר זמן

שמואל כץ:  ככה יש לנו כאן שלוש כניסות לכיוון ויוצאים לחצר הציון, שתי כניסות יוצאות לחצר רבי אליעזר, ככה אנחנו מרוויחים יותר זמן

שמואל כץ:  גם כאן בנקודה הזאת, בן אדם עמד במסלול והתחרט, יש לנו את מדרגות היציאה לכאן

שמואל כץ:  גם כאן בתוך המסלול יש לנו דלת קטנה שמוציאה אותנו לחצר הציון

שמואל כץ:       הקמנו מתחמי תפילות, שאנשים לא יצטרכו להגיע

שמואל כץ:  יש לנו גם כאן, כרגע אנחנו ירדנו את המדרגות האלה, אנחנו מייצרים גם כאן מדרגות ברוחב ארבעה מטרים לכיוון המפלס התחתון, זאת אומרת שלא יהיה דו"צ רק בצד אחד, יהיה לנו גם כאן

צביקה פוגל: המדרגות האלה, הן מדרגות ממה?      

שמואל כץ: לאייר, תקניות והכול

קריאה: הן מדרגות קיימות, קיצרו אותן לצורך ה –      

שמואל כץ: הן תקניות, מדרגות לאייר, תקן אירופאי

צביקה פוגל: שאלה, בכל המסלולים האלה שאתה מציין יש לנו סדרנים?      

שמואל כץ: יש סדרנים

צביקה פוגל: סדרנים, הבנתי

צביקה פוגל:  בכל נקודת צומת החלטה יש סדרנים שעוזרים

צביקה פוגל:  בכל צומת החלטה יש את הדבר הזה בגדול שאפשר לראות אותו?      

יוסף דייטש: יותר מבגדול

צביקה פוגל: ובקטן, כל אחד יכול לקבל את זה כשהוא מגיע?      

יוסף דייטש: יפורסם בעיתונים, יחולק כפליירים בכל בתי הכנסת

יוסף דייטש:  בן אדם שייכנס למירון, תהיה לו מפה כזאת של התמצאות שהוא יידע איך הוא הולך, לאן הוא הולך, מה הוא יכול לקבל החלטה

קרן פטל: אולי לחשוב גם על משהו דיגיטלי

קרן פטל:  נכון שזה לא לציבור הכללי, אבל יש גם - - -      

קריאה: יש לנו פה את המתחם של גנדי, יש ממנו מדרגות למתחם החלקה, במתחם החלקה יש מדרגות

צביקה פוגל: אני כבר אומר לכם, המדרגות זה נקודת תורפה

צביקה פוגל:  בכל מקום כזה צריך להיות סדרנים שיראו שלא 9,000 איש יורדים במדרגות במכה אחת

דורון אביטל: אני רוצה רק להעיר איזה שהיא נקודה

דורון אביטל:  המתחם התחתון פה, כל שנה זו הנקודה הקשה אצלנו

דורון אביטל:  זה נתב

דורון אביטל:  אנחנו בשנה שעברה שמנו פה איזה שהוא טרקטורון, ואני מדבר על בן אדם שאני צריך להוציא החוצה, אחד, לא מדבר על יותר

קריאה: אז אני אספר לך מה קורה עכשיו

קריאה:  יצרנו שטח תחתון שאפשר להגיע - - -     

דורון אביטל: האם אני משקיף פה כוח רכוב ואני רוצה עכשיו לחלץ מישהו החוצה, מה ציר הפינוי של האמבולנס שיוצא דרך המושב החוצה?      

יוסף דייטש: יצרנו לך פה – אדוני, אני הגשתי לשר בקשה בשבוע שעבר, לאור דיבור איתו, הבאנו בקשה, 1

יוסף דייטש: 2 מיליון שקל רק לבצע את ציר החירום הנוסף הזה מעבר לפה בשביל ליצור את זה

יוסף דייטש:  הוא כבר סיכם את זה גם רט"ג, הוא מוריד אותך לשער י'

יוסף דייטש:  זאת אומרת אתה לא צריך את החלק הזה, זה הופך להיות אוהל גברים, מה שאנחנו אומרים לאנשים - - -     

צביקה פוגל: מה שאני מבקש, אורן, תראו באמת שאתם מכירים את הציר הזה ומתרגלים עליו

דורון אביטל: כן, ברור

קרן פטל: שאלה נוספת

יוסף דייטש: רק לפני שאלה אני רוצה לסיים

יוסף דייטש:  בחלק הזה פה, מה שכאן קורה תמיד, כאן מתווספים האנשים וכאן היה מתחיל מוקד הלחץ, כאן 200 אנשים, 250 איש, 300 איש, היה מתחיל הבלגן וזה מה שקרה, נקודת ההתמוטטות

יוסף דייטש:  השנה אנחנו הרחקנו את כל הנקודה הזאת, הרחבנו אותה לפה ופה אני רוצה שליאור יסביר מה אנחנו בונים פה, איזה רמפה

יוסף דייטש:  כאן הולכת להיות רמפת התקהלות, שפה אנחנו נתחיל לנתב את האנשים

יוסף דייטש:  כל החלק הזה הולך להיות אוהל תפילה גדול של אנשים, לגברים

יוסף דייטש:       אנחנו מסבירים לאנשים, רבותיי, הציון הוא פה, הוא במרחק יד ממך, נגיעה, אתה רואה

יוסף דייטש:  אנחנו נעשה את הצד הזה של האוהל שקוף כדי שאנשים יראו מה קורה

קרן פטל: אולי תעשו מסך שמקרין את הציון

יוסף דייטש: מסכים אנחנו לא עושים כי מסכים זה דבר שיוצר פה התנגדויות ופרובוקציות

קריאה: אנחנו בדיבור עם כל הפלגים המזוהים והלא מזוהים והתת מזוהים

אוסקר פוקס: אני לא יודע אם יהיה שקוף שעומד בתקנים של האש, אנחנו נדבר על זה, אבל אני שואל משהו אחר

אוסקר פוקס:  הכניסה לציון תהיה דרך מרפסת הכוהנים

יוסף דייטש: גם

אוסקר פוקס: גם או רק?      

יוסף דייטש: פה יוצאים, הגברים

אוסקר פוקס: שמצד אחד זה מאוד נכון, כי זה יוצר מעבר חד סטרי ופותח לנו את היציאות, אבל מרפסת הכוהנים זה מקום שהוא עמוס, אנשים לא רק עוברים, הם גם נשארים ועומדים כדי להתפלל

יוסף דייטש: בשביל זה יש לנו את הסדרנים כדי לדעת איך לנתב את האנשים

שמואל כץ: דבר ראשון, בוא נגיד שבמרפסת הציון לא הולך להיות, לא כיסא, לא ספסל, לא שולחן

קרן פטל: בדיוק, לפנות אותו

שמואל כץ: יהיה שם פינוי וזה בתפקיד באחריותי

קרן פטל: כי בשנה שעברה היה יועץ בטיחות, אני לא זוכרת את המספרים שלו, אבל - - -      

שמואל כץ: השנה כבר יש יועץ בטיחות וכבר יש אישור מהנדס, כבר התקדמנו שנה

צביקה פוגל: מה שחשוב זה אותם סדרנים שמקפידים כמה אנשים באמת יש

שמואל כץ: נכון, זה חלק מהתפיסה

קרן פטל: הייתה לי שאלה

קרן פטל:  אני מניחה שתזכיר החוק יעבור כמו שהוגש, אבל - - -     

מאיר פרוש: בשעה ארבע מתחילים במשאל טלפוני

מאיר פרוש:  כיוון שאין ישיבת ממשלה היום, אז זה ייעשה, אני מקווה, ראש הממשלה - - -     

קרן פטל: אז אחד הדברים שרשמתם, וזה מאוד לטובה, זה שכל המתקנים הזמניים שמוקמים לצורך ההילולה מפונים

מאיר פרוש: שבועיים, כתוב

קרן פטל: נכון, אז אני שואלת לגבי מדרגות הלאייר האלה, איך שקראת להם, בשנה שעברה אמרו לי שזה עולה מיליון שקל

קריאה: לכן שוכרים את זה בקצת

קריאה:  מיד ייקחו את זה, גם אם תרצי זה לא יישאר

שמואל כץ: זה של חברה

שמואל כץ:  אני א זכיר, האזרחות יש לי חברת השכרת ציוד לאירועים שנתרמתי לעניין וכל חברה לא תשאיר את זה פה

שמואל כץ:  זה כמו פיגום לאייר, כמו מגדל, זה פריק, כל חברה צריכה את זה ביום יום

יוסף דייטש: חוץ מזה גם בחוק הופיע שאנחנו מחויבים להחזיר, תוך שבועיים זה יקרה

שמואל כץ: יש לנו יציאה מכאן, יש לנו מדרגות

שמואל כץ:  אנחנו ייצרנו בכל מקרה, הוא ירד מכאן, שיירד לכאן

שמואל כץ:  גם אם הוא הגיע למתחם אוהל התפילה והוא רוצה לרדת אנחנו מורידים אותו מכאן כדי שלא יעמוד לנו על הציר הזה, הציר הזה משמש רק כעלייה

ליאור: אנחנו קודם כל התחלנו להכשיר את ציר החירום, מה שנקרא דרך כוהנים, הוא צריך להיות גם דרך חירום וגם דרך כוהנים, בהיבט של הכוהנים זה הפרדת טומאה, כדי שהכוהנים יוכלו ללכת בכשרות למקום שמלא פה בגברים

ליאור:  אנחנו מייצרים לו חלל הפרדת טומאה, זה אומר שהמפלס כאן זה מפלס שהולך לגבוה בעוד מטר וחצי פה ויש מקומות של שלושה מטרים

ליאור:  מה שאתם רואים פה זה החלק התחתון

צביקה פוגל: מתי זה יהיה מוכן?      

ליאור: עד ההילולה בעזרת ה', אם לא יהיו הפתעות, אז הכול יהיה בסדר

ליאור:  הם עובדים פה יום יום רגוע

צביקה פוגל: אני מקווה שזה יהיה לפני ההילולה

ליאור: זה יהיה לפני ההילולה

ליאור:  מה שזה אומר, שבמקום שאנחנו דורכים היום, רואים שם את הסימונים, זה יהיה בעוד 1

ליאור: 25 מטר מהחלק הנוכחי, שזה אומר שהרחבה הזאת תהיה ממש במפלס של הרחבה העליונה, אנחנו ניצור פה רחבה כמה שיותר מתוחה ומכילת קהל כדי לאפשר את התנועה הזאת שהוא מדבר עליה

ליאור:  זה בעצם מרחיב פה את צומת קבלת ההחלטות ממש לצומת די גדולה

קרן פטל: ומן הסתם זה לא ישוב לקדמותו, ליאור

קריאה: זה חלק מהתב"ע

ליאור: אני לא סוטה מהתב"ע

קרן פטל: וזה עבר? אני פשוט לא בקיאה בזה

יוסף דייטש: כן, זה עבר

יוסף דייטש:  זה עבר בוועדה ארכיטקטונית

ליאור: אני לא סותר אותה, אני גם מטפל בתב"ע כל השנים

ליאור:  זה בהיבט של צומת קבלת ההחלטות

ליאור:  יש עוד פעילויות שאנחנו מבצעים פה בשביל התחתון, שהוא קיים, אבל אנחנו הולכים להרחיב אותו משמעותית, לחזק אותו, כדי לאפשר מעבר קהל גם מתחת לרחבה שאנחנו נמצאים עליה, וזה ייתן מענה לצורך האמבולנסים או רכבי החירום בצורה כזאת או אחרת

ליאור:       עוד התייחסות לדרך החירום

ליאור:  מכיוון שאנחנו לקחנו כמקדם ביטחון מכלית של 30 טון, אז גם לעשות את זה הפרדת טומאה וגם לעשות את זה ציר מהדרין וכל זה, זה פרויקט הנדסי מסובך

קרן פטל: וברמדאן

קרן פטל:  זה לא קל

קריאה: עוד דבר

קריאה:  התזמורת המסורתית שמנגנת 24 שעות

קריאה:  שאלתם מה יש בעשר בלילה, היא יושבת פה, אבל מערכות ההגברה שאנחנו מפזרים, אם יש כניסה ליישוב, זה אומר שכל ההר עושים לך ולא חייבים לבוא לפה בשביל ל - - -     

קריאה: אני מבין שכל כניסה להר תלווה במוזיקה של?      

קריאה: החצר

קריאה:  אבל כל יחידה מ-12 היחידות היא פועלת, כריזת חירום עצמאית

קריאה: יש התייחסות לנושא תשתיות של מים וביוב?     

קריאה: באירוע?      

קרן פטל: לא, בכלל

קרן פטל:  לקראת האירוע, אבל לא רק

קרן פטל:  תשתיות המים והביוב, אבל לא רק להילולה, אלא באופן כללי ולהילולה

ליאור: באופן כללי כחלק מיישום התב"ע, אנחנו עברנו כבר ועדה ארכיטקטונית בפעם החמישית לגבי מרפסת הכוהנים העתידית וכדי לאשר את מרפסת הכוהנים, שהיא חלק מהפלח הזה ועוד שני בניינים, זה החלק הראשון של התב"ע שיוקם, כולל ציר החירום

ליאור:  נדרשנו גם לתת מענה לכל נושא התשתיות, אם זה הביוב, חשמל, טמ"ס, מים כמובן, כל התשתיות בהיבט של ההר ורק אחרי זה הסכימו לגזור לנו את החלק הזה של התכנית

צביקה פוגל: זאת אומרת החלק הזה של התכנית הוא חלק מהתב"ע?      

קרן פטל: אבל יש עוד כברת דרך

ליאור: חלק מהיישום של קווי הביוב זה הקמת תחנת שאיבה במושב מירון

קריאה: זה לא יקרה עד האירוע

קריאה:  אני רוצה להבין מה כן יקרה

ליאור: עד ההילולה אנחנו ממשיכים להסתמך על הקווים של הביוב הנוכחי, כמו כל שנה

ליאור:  יש שני קווים שעוברים מתחת לכביש החירום הנוכחי, הישן, אנחנו מסתמכים עליהם

ליאור:  יש לנו פה שתי נקודות שאנחנו יכולים להתחבר אם חלילה דווקא, אחרי 20 שנה שלא קרה פה כלום, אבל אם פתאום תהיה פריצה יומיים לפני ההילולה - - -     

קריאה: היו כל הזמן

ליאור: לא, לא קרה פה

ליאור:  אם יומיים לפני ההילולה יקרה איזה פריצה אנחנו יודעים איך לטפל בה ולעשות איזה מעקף

קריאה: התשתיות של מושב מירון לא יכולות להכיל את כל זרימת המים והביוב

קריאה:  אנחנו חווים את זה כל שנה באזור הזה, במיוחד גם עכשיו ש-89 צמוד ל - - -      

שמואל כץ: אני רק אספר משהו על תשתיות

שמואל כץ:  היינו פה לפני שבוע בפגישה עם הרט"ג ואנשי הביוב ומהמועצה והם טענו שב-ז' אדר היה פה איזה סוג של קריסה במערכת

קריאה: אני חייבת להגיד, הכתובת זה אנחנו, בחרתם עם רשות המים, רשות המים לא מטפלת בתשתיות בתוך היישוב

קריאה:  נושא התשתיות של המים והשפכים זה משרד הבריאות ולא הוזמנו, וחבל, ואנחנו מוכנים בכל רגע - - -         (בישיבה)     

צביקה פוגל: אנחנו התכנסנו פה עכשיו כדי להעלות את הנושאים שנראים לכם לא פתורים

צביקה פוגל:  לא מה פתור, לא חלוקת צל"שים, את זה נעשה אחרי שהאירוע יסתיים בהצלחה, נכון לעכשיו מה שמעניין זה איפה אנחנו מזהים נקודות תורפה או נקודות חולשה, או כל דבר אחר שעדיין צריך לטפל בו

צביקה פוגל:  אני מבקש סבב של בעיות או של אירועים או של דברים שנראה לכם שחשוב להעלות אותם ובסוף ננסה לתת מענה, בעיקר יוסי כפרויקטור, והמפיק, איפה הוא?     

קריאה: אני מטעמו

צביקה פוגל: אתה מטעמו, מצוין

צביקה פוגל:  כל מי שמדבר להציג את עצמו כדי שנדע למי אנחנו צריכים להתייחס בסוף, ולדבר בקול, כי אני תותחן, אני בקושי שומע, ולאט כדי שגם נוכל לכתוב את הדברים

צביקה פוגל:  הזמן שיש לנו כאן הוא בערך שעה, אז בואו נמצה את זה

צביקה פוגל:  בבקשה

צביקה פוגל:  מי הראשון?      

מאיר פרוש: אולי אני אשאל

מאיר פרוש:  דבר ראשון, אנחנו רוצים באמת לשמוע מרמ"י

מאיר פרוש:  אני רוצה לומר לכם שאני פגשתי את מנהל מחוז צפון אצל השר יחד עם מנהל רמ"י, ינקי קוינט, לפני כחודש וחצי, והמינהל מצדו היה – לא שפעם זה לא היה ככה, אבל אני פגשתי אותו במקרה הזה, בפרויקט הזה, נדיב מטעמו, נדיב מצדו, בבקשה שאנחנו הצגנו עם הוספת השטחים בתוך היישוב וממול היישוב

מאיר פרוש:  אני חייב לומר לך, כל מי ששומע על תוספת השטחים מבין שאו שיהיה לנו את מירון בשונה ממה שהיה עד עכשיו ומה שבאמת צריך לעשות במירון, שיהיה פה גם שמח, אבל הוא גם עוזר לנו הרבה כדי שנהיה יותר בטוחים פה

מאיר פרוש:       אז אנחנו יודעים שרמ"י נתנה את ההסכמה, אבל פרוצדורלית אני מבין שגם צריך להעביר את זה

מאיר פרוש:  אני קיבלתי אתמול בלילה בצאת השבת מהמנכ"ל שלי, מאסף יזדי, ובבוקר לפני שנסעתי, תשמע, וכל מי שמסתובב פה רוצה לדעת איפה אנחנו עומדים

מאיר פרוש:  אז לא שאתה חלילה עומד פה, אבל תרגיע אותנו, תגיד לנו שיש ו – 

מאיר פרוש:  אז סליחה שאני ככה נתתי לך, אתה עושה את האירוע

מאיר פרוש:  רמ"י עושים את האירוע, יש לנו אז יש אירוע

נציג רמ"י: קודם כל יש אירוע

נציג רמ"י:  היה טוויסט בעלילה כשפתאום באיזה שהוא שלב החלטת הממשלה הפכה את זה להעביר את העסקאות לדיור הממשלתי

מאיר פרוש: ככה ביקשו מאיתנו

נציג רמ"י: לא, רגע

נציג רמ"י:  כי הכול היה מוכן למקומות הקדושים, הכול היה מוכן, פיקס

נציג רמ"י:  היינו צריכים להיערך מחדש כי הדיור הממשלתי זה כבר התנהלות אחרת מולם

נציג רמ"י:  אני יכול להגיד לך שהיום בבוקר העברנו שתי עסקאות לירושלים לאשר לדיור הממשלתי, נשארה עסקה אחת גדולה של איזה 130 דונם של החקלאים, הדיור הממשלתי צריך לסגור את זה עם האגודה החקלאית

נציג רמ"י:  אני מאמין שזה ייסגר

מאיר פרוש: מתי?     

נציג רמ"י: זה כבר צריך לשאול את הדיור הממשלתי, אני לא עושה את המשא ומתן עם המושב

נציג רמ"י:  יש סכום שנקבע, המושב הסכים לו, הדיור הממשלתי צריך לעשות את ההסכם

נציג רמ"י:  ברגע שהוא יעשה את ההסכם, אני גם לזה כבר ערוך ומוכן עם כל הדברים

מאיר פרוש: אתם תהיו עם היד על הדופק מול הדיור הממשלתי? מי עם היד על הדופק מול הדיור הממשלתי שזה יסתיים?      

נציג רמ"י: אני אשמח אם אתה גם תדאג ללחוץ על הדיור הממשלתי, גם אני ברקע

נציג רמ"י:  זה בעיניי פתיר, זה לא משהו שהוא לא אפשרי לעשות, הכול בשל כבר

נציג רמ"י:  האגודה בשלה, כולם בשלים, אז לא צריכה להיות בעיה

יוסף דייטש: אני רק אעדכן, ביום חמישי בערב דיבר איתי יושב ראש האגודה הממונה, הוא דיבר איתי ביום חמישי, הוא מחכה שייצרו איתו קשר מהדיור הממשלתי

יוסף דייטש:  יש בחורצ'יק מאוד נחמד בדיור הממשלתי בשם מיכאל, וזה דבר שאני מבין שזה ניתן לפתרון, הוא מעביר את ההסכם לאגודה, זה יכול להיחתם היום, האגודה רק רוצה שהדיור הממשלתי יעביר לה את הנייר, יש את הנוסח של מה שסוכם מול המקומות הקדושים, צריך בסך הכול לשנות את השם למעלה, במקום המקומות הקדושים חותמים על זה הדיור הממשלתי

מאיר פרוש: אבל אתה מבין שעדיין זה לא הגיע לדיור הממשלתי

נציג רמ"י: לא, הגיע

נציג רמ"י:  הייתה טיוטה לדיור הממשלתי, העברנו להם הערות, הם עכשיו צריכים לעשות את ההסכם עם האגודה, זה מה שנשאר

צביקה פוגל: איפה עוד יש –      

נציג רמ"י: זהו, מבחינתנו זה זה

צביקה פוגל: כלומר זה התנאי להשלמת האפשרות לקחת את מתחם 89?      

מאיר פרוש: של שימוש ב-89 ובתוך הכפר

יוסף דייטש: בואו נבין רק במה מדובר

יוסף דייטש:  יש היום חתימה על 89, מחר צריך לדאוג, וזה השר ידבר איתך לגבי הנושא התקציבי, צריך לטפל בכל הנושא של התקציב וזה אני לא מציע שייעשה פה בשולחן, זה אתה מול השר תשבו ותלבנו את הנושא הזה, אבל ברגע שיש את החתימה על מתחם 89 אפשר מחרתיים לעלות ולהתחיל

יוסף דייטש:  יש את הבקשה, צריך להגיש את הבקשה לפי החקיקה החדשה, איך בדיוק מגישים את הבקשה, מה אנחנו עושים, אבל אפשר לעלות לשטח וצריך לעלות לשטח

צביקה פוגל: כן, אוסקר, בוא נתחיל איתך

אוסקר פוקס: אנחנו מתייחסים, לפי בקשת הוועדה וגם לפי בקשת הפרויקטור והשר, להצעת החוק כאילו היא קיימת ואנחנו פועלים על פיה

אוסקר פוקס:  כדי לתת את כל התנאים המקדימים והכול אנחנו מבינים את הרעיון להביא תכנית בטיחות שהיא כבר מוסדרת והכול, אבל אנחנו יודעים שאנחנו תמיד משפיעים לפני

אוסקר פוקס:  זאת אומרת אנחנו מבקשים, גם אם עדיין לא פורסמה, לקבל מבעוד מועד – אני יודע שהיא צריכה להתפרסם היום אחר הצהריים או מחר בבוקר או מחר בשעה ארבע, אבל אנחנו יודעים לתת את ההערות שהן קריטיות על תכנית הבטיחות, להשפיע על מקומות ההדלקה, על כל מיני תנאים שאנחנו צריכים לתת כמוקדמים

אוסקר פוקס:  למרות שנתנו משהו ראשוני וגדול למפיק עדיין אנחנו רוצים להשפיע על טרום תכנית הבטיחות, אז אם אפשר להשפיע בעניין הזה

אוסקר פוקס:      הייתה לנו הצצה כשהיינו בחניון לראות על הצמחייה ונושא האוהלים והחישוף, זה משהו שמאוד מטריד אותנו, לא כאן סביב מירון, אלא אנחנו מסתכלים על זה מצומת שבע ועד לכאן, כולל תשתיות המים בחניונים

אוסקר פוקס:  יש לנו לא מעט חניונים שהם חניונים זמניים

אוסקר פוקס:  היום אנחנו עוסקים באוטובוסים שהם אוטובוסים חשמליים, אוטובוסים שמתחילים להיכנס עם שיטות תדלוק אחרות, אנחנו צריכים תשתיות מים

אוסקר פוקס:  אנחנו את התנאים האלה נתנו להפקה, הם יודעים, רק מה? אני מבקש מהוועדה לתת דחיפה ואם צריך בנושא של התקציב גם על זה לדון במקום הזה

אוסקר פוקס:       דיברתי על היציאות שנדרשות

אוסקר פוקס:  נמסר לי על ידי ההפקה שזה משהו שנמצא בתכנית, אנחנו נחכה

אוסקר פוקס:  גשר הכוהנים, מה שהיום השביל לכוהנים, הוא נושק ליער

אוסקר פוקס:  הוא צריך יציאות

אוסקר פוקס:  זאת אומרת עכשיו תוך כדי העבודה אנחנו צריכים שיהיו שם יציאות כי הוא נושק ליער

אוסקר פוקס:  שריפה שתגיע מהאזור ההוא, אנחנו נצטרך לתת לזה מענה

צביקה פוגל: האיש של התשתיות מכיר את זה?      

אוסקר פוקס: זה משהו שעלה עכשיו, תוך כדי הסיור

ליאור: הוא דיבר איתי על זה, אני הסברתי לו שלפי התב"ע אמור לקום שם מלון שהדופן הימנית של ציר החירום הוא בעצם קיר המלון

ליאור:  אנחנו נבחן איך אנחנו יכולים השנה לתת את הפשפשים האלה שהוא מדבר עליהם, אבל אם אני נותן פתחים בתור ציר המהדרין אז בעצם הוא לא כשר לכוהנים

ליאור:  נמצא לזה פתרון

ליאור:  דיברנו על זה, נמצא לזה פתרון השנה

ליאור:  אני אומר שבשנה הבאה או מתי שהמלון ייבנה הקיר של המלון זה הדופן הימנית

קריאה: אתה מדבר על יציאות לאדם או לרכב?      

קריאה: לאדם

קריאה: זה מענה מבצעי לכבאים

ליאור: זה גם יצא לבחינה הנדסית, אני מניח שתהיה תשובה

אוסקר פוקס: אנחנו ממתינים לתכניות

אוסקר פוקס:  אנחנו בשיתוף פעולה, יש לנו סיור עם הפרויקטור ואנחנו שם נדייק את הכול, אבל כעיקרון אנחנו עם הפנים בצורה מאוד מאוד חיובית כדי לנסות ולאשר מירון חדש, שאנחנו לא מכירים, עם מתחם גדול של מעל 100 דונם, שהוא מאתגר לא פחות מאשר האזור כאן של הציון, שאותו אנחנו מכירים ואנחנו עוסקים בו לא מעט שנים

אוסקר פוקס:  ואנחנו מקווים שיהיה מירון שמח

צביקה פוגל: גם אנחנו

יוסף דייטש: אני רוצה רק לבקש, הבחורצ'יק הזה צריך ב-11:30 להיות בבנימינה בשביל להגיש את תכניות הבטיחות, הוא והמפיק

יוסף דייטש:  אם יש לנו שאלות לגבי הציון, אם לא, אני רוצה לשחרר אותו

צביקה פוגל: יש למישהו פה הערות שנוגעות לציון?      

יוסף דייטש: שאלות לגבי ההתנהלות של הציון עצמו

דורון אביטל: הפרגולה בכניסה לנשים, אנחנו נותנים שם, כמו בשנה שעברה, מענה לנשים, אתה מכיר את זה

דורון אביטל:  זה לעניין של הציון

שמואל כץ: יש משהו אחד שהחסרתי, בפנים תהיה גם, שמעתי את זה אחר כך מהשאלות אז אני אדגיש את זה, בתוך כניסת הציון תהיה מדבקה, זאת אומרת שזה יהיה מסלול שכל אחד הולך

שמואל כץ:  כל מטר וחצי יהיה סדרן שיגיד לבן אדם: בבקשה תתקדם כדי לעשות נשיקה ולצאת, כדי לשלוט בקהל ושלא יהיו המונים

קריאה: יהיה אפשר לגעת בציון?      

שמואל כץ: כמובן, לא תהיה שום הגבלה, אבל נשיקה ולצאת

מאיר פרוש: אני יכול לומר על עצמי, כשאני בא לקבר רחל ביום השנה, יש גם קהל, גם קשה להיכנס, אז אני יודע לומר מ-צ' עד ק"ו, אני אומר את זה, כשאני מגיע לציון אז אני יכול לתת יד ונשיקה והולך, אבל את כל התהילים אני אומר בדרך

שמואל כץ: הרעיון של המסלול אומר שאנשים כבר יתחילו להגיד לפני, וגם בהסברה לפני יהיה, שהם כבר מגיעים לציון, גם הקשר הפסיכולוגי, כשהם כבר יהיו יותר קרובים וכבר יראו את זה מהדלתות, אז זה רק נשיקה ולצאת

יהודה בן עטר: ההסברה המקדימה חשובה לאין ערוך

יהודה בן עטר:  אם אנשים יבינו שהם גם יכולים לראות את הציון מרחוק אנחנו נחסוך לנו הרבה כאב ראש בציון עצמו

יהודה בן עטר:  זה לגבי העניין הזה

יהודה בן עטר:  וברשותך, כשיגיע התור שלי אני רוצה רק לומר שני משפטים

צביקה פוגל: יגיע התור שלך

יהודה בן עטר: אני ממתין בקוצר רוח

צביקה פוגל: לפני שאתה הולך, הרופאה המחוזית, בבקשה

אולגה ויניצקי: אתה אחראי על לב ההר בינתיים, כן?      

יוסף דייטש: הוא על הציון ובציון אין חלוקת מזון, שום דבר

יוסף דייטש:  מים, בקבוקי מים בלבד

אולגה ויניצקי: ושירותים יש שם? אנשים יוכלו להיכנס?      

יוסף דייטש: יש שירותים

יוסף דייטש:  לא בתוך הציון

יוסף דייטש:  במתחמים הקבועים, לא מוסיפים שם

צביקה פוגל: תודה רבה

צביקה פוגל:  שמוליק, תודה על הסיור

צביקה פוגל:  בהצלחה

צביקה פוגל:  צה"ל, בבקשה

נציג פיקוד העורף: כמובן נסייע למשטרת ישראל בכל מה שיידרש שיעבור בשלום

נציג פיקוד העורף:  אנחנו נערכים גם עם סד"כ חילוץ וגם עם סד"כ - - -     

צביקה פוגל: איפה הסד"כ הזה יישב?      

נציג פיקוד העורף: פה, הוא יישב במתחם של כב"ה

נציג פיקוד העורף:  יישב שם חלק מהסד"כ, הסד"כ הנוסף, אנחנו נביא סד"כ יותר מתוגבר משנה שעברה כך שהסד"כ יוכל להתחלק וגם בשביל לתת מענה גם ל-89 וגם למעלה

נציג פיקוד העורף:  זה מבחינת החובשים והאלונקאים, כוח אלונקאים, בשנה שעברה הבאנו 50

נציג פיקוד העורף:  ביקשו השנה, גם משרד הבריאות וגם מד"א, להגדיל את הסד"כ הזה, אנחנו נעמיד פה סד"כ כפול בשביל הדבר הזה, גם הוא יתחלק

נציג פיקוד העורף:  אנחנו סיכמנו את כל המתחמים בדיוק איפה אנחנו נפרוס את הסוגיה הזאת

נציג פיקוד העורף:  אני מאמין שהיום ב-12:00 עם כל הסיור של המונחתים וכל הדבר הזה הסוגיה הזאת תיסגר, שאנחנו נדע בדיוק איפה ימוקם האוהל הצה"לי

צביקה פוגל: מנחת מסוקים?      

נציג פיקוד העורף: לגבי מנחת המסוקים, בשנה שעברה אנחנו נחתנו ב-89, בדיוק באותו שטח

נציג פיקוד העורף:  היום בסיור אנחנו נראה מול חיל האוויר מה השטח שצריך לגדר אותו ביחס לאותם אוהלים שצריך לשים שם

נציג פיקוד העורף:  בסוף זו הנקודה הכי קרובה, אנחנו כבר הסתכלנו

נציג פיקוד העורף:  יש עוד מקומות, אבל מסוק לא יכול להגיע לכל נקודה, יש פה הרבה חוטים באוויר

נציג פיקוד העורף:  גם לאיפה שהתכנסנו בבוקר, על פניו היה אפשר, אבל ראינו שם מסביב, המסוק הצה"לי לא יכול לנחות שם ולכן הנקודה הכי קרובה זה מתחם 89 ואנחנו לא נוותר עליו, עוד פעם, רק בשביל לתת מענה מבצעי כי - - -      

צביקה פוגל: 89 לא יהיה

צביקה פוגל:  צריך להתכונן למנחת אחר

נציג פיקוד העורף: אני הבנתי שיש שם שטח פנוי

צביקה פוגל: לא יהיה ב-89, תמחקו את 89

צביקה פוגל:  לא יהיה

נציג פיקוד העורף: זה לא מה ש - - -      

צביקה פוגל: אני אומר לך, מהכרת התכניות או מלימוד התכניות של היום, ב-89 לא יהיה מנחת

צביקה פוגל:  צריך למצוא לזה חליף

צביקה פוגל:  אורן, תעזרו להם

קרן פטל: בספסופה

קריאה: או בשטחים של סוף בורמה

נציג פיקוד העורף: בספסופה, על פי החלטה של חיל האוויר אוכל רק מסוק אחד, זאת אומרת שכל השאר נמצאים במעגלי המתנה באוויר

קרן פטל: וכמה יש שם? כמה רחוק זה?      

נציג פיקוד העורף: זה יותר רחוק, זה אומר שאנחנו מושכים עם שדכן שלנו את האמבולנסים לשם ודואגים עם מפתח לפתוח את זה

צביקה פוגל: בעין הוזים אין מקום?      

נציג פיקוד העורף: הוזים זה חניון

קריאה: בספסופה

קרן פטל: בספסופה זה מסוק אחד

קריאה: אבל בסוף בורמה יש גם שטח, שטח פתוח

צביקה פוגל: בעין הוזים אפשר להכשיר שטח, אני לא בטוח שזה יותר רחוק מכפר שמאי

קרן פטל: מה עם רמת דלתון? מה עם המנחת ההוא שהיה של הצבא?     

קריאה: הוא של הצבא, הוא לא שייך

נציג פיקוד העורף: יש היום דיון על מנחתים בשעה 12:00     

צביקה פוגל: חברים, נקודת תורפה שצריך לתת לה מענה, יוסי

יוסף דייטש: אני יודע שצריך לתת לה מענה, אבל זה כבר - - -     

קרן פטל: יוסי, רמת דלתון

קריאה: נכון, זה שטח צבאי

קריאה:  טייסת 200 שהייתה למעלה

קריאה: הוא מרוחק

קריאה:  לחשוב שאמבולנס צריך לנסוע בתוך גוש חלב בשביל להגיע, לעבור את כל הבמפרים

צביקה פוגל: מנחת דלתון לשעבר? לא, זה ממש רחוק

צביקה פוגל:  בקיצור, אני סומך עליכם שאתם יודעים לאתר שטח ולסמן אותו, כזה שלפחות יכולים לנחות שם מספר מסוקים, שניים-שלושה, כדי לתת מענה

צביקה פוגל:  אבל אם אין אז יהיה אחד וסבב והשאר יחכו באוויר

צביקה פוגל:  אין מה לעשות, אנחנו לא יכולים להמציא משהו, אבל לתת לזה מענה חייבים

קריאה: השאלה אם אפשר לגדר חלק -89

קריאה: 89, שכח ממנו

קריאה:  כל המערך של הטישים וכו' הולך להיות שם, אתה לא יכול להנחית שם מסוק

קריאה: אבל שווה לעשות בדיקה באזור

קריאה: אתם חייבים לבחור נקודה אחרת ולהכשיר אותה אם יש צורך

צביקה פוגל: אני סומך על צה"ל ומד"א שימצאו לזה מקום נורמלי

צביקה פוגל:  בואו נתקדם

צביקה פוגל:  עוד משהו, צה"ל, פיקוד העורף?      

יוסף דייטש: אני מסכם רק

יוסף דייטש:  המפיק יירד איתכם אחרי שאנחנו מסיימים פה, שמחה ויחיאל יירדו איתכם לשטח, יראו לכם את התכנית ונסכם את זה, בסדר? הם יסכמו איתכם, הוא יראה לך בדיוק את תכנית ההעמדה, איך היא בדיוק, ונסכם את זה

צביקה פוגל: מד"א, נקודות תורפה

דורון אביטל: כמו שדיברתי למטה, הלשון הכי תחתונה, שאתם אמרתם שיעשו איזה שהוא שציר יורד דרך המושב לכיוון שער י', אז רק לראות שזה אכן כן קיים ושאנחנו נוכל לעשות איזה שהיא נסיעה שם, לראות זה אכן כן

צביקה פוגל: שזה יהיה קיים, כן

דורון אביטל: לראות שזה אכן כן וזה בעצם נותן לנו את המענה לחלק התחתון

דורון אביטל:  נקודה נוספת, הכביש שעולה למעלה, חניון שיזפון, זה מרפאת שדה שלנו, ואנחנו מחכים רק לתכנית של 89 ואז נדע איך אנחנו מחלקים את הכוחות

דורון אביטל:  כמובן שגם בתוך בני עקיבא, שזה מתחם חדש, גם פה אנחנו הולכים לשים כוח

צביקה פוגל: תהיה נקודה

צביקה פוגל:  ויהיו, כמו שאמרת לי, חוליות בשטח

דורון אביטל: יש חוליות באופן תדיר ויש חוליות לכל הדלקה

דורון אביטל:  אנחנו ביחד עם כב"ה, ביחד עם נציג משטרה, זה מה שהיה בשנים עברו

דורון אביטל:  זה מה שהם ידרשו, גם שם אנחנו נדאג שיהיה

צביקה פוגל: החוגגים צריכים לדעת שלא רק בנקודות מסוימות יש מד"א, יש גם חוליות שמסתובבות בשטח, כך שכל מי שיצטרך איזה שהוא מענה מקומי יוכל למצוא אותו

צביקה פוגל:  עד כאן

יוסף דייטש: אני רק מבקש שתשבו אתם ואיחוד הצלה

יוסף דייטש:  אני שוב פעם אומר את זה בפרהסיה, אני הייתי רוצה שתחלקו את ההר, לעשות את החלוקה של המקומות, שכל אחד יידע איפה הוא כדי שנוכל גם להעביר את המידע לציבור לפני כן

יוסף דייטש:  אנחנו רוצים לחלק לאנשים מפה, אז לדעת איפה הנקודות של מד"א, איפה הנקודות של איחוד הצלה, איפה הנקודות של כיבוי אש

יוסף דייטש:  אדם צריך שיהיה לו אצלו מפת התמצאות בהר, שיידע מה יש בהר

יוסף דייטש:  כל חוגג שמגיע, אנחנו רוצים שיהיה לו מפת התמצאות שבה אנחנו צריכים את כל המקומות לציין

צביקה פוגל: כן, רט"ג

נציג רט"ג: צהריים טובים

נציג רט"ג:  שני דברים קטנים, אבל גדולים

נציג רט"ג:  אחת, לגבי דרישות כב"ה, מה שאמר כרגע אוסקר, אנחנו במחלוקת לגבי הדרישה הזאת –      

צביקה פוגל: של החישוף?      

נציג רט"ג: לא, חישוף אין לנו בעיה, יש קווי חיץ, יש תקנות

נציג רט"ג:  לגבי מצומת שבע ועד למירון, לייצר קו חיץ, 50 מטר כל צד

נציג רט"ג:  וכדי לא לעכב את העניינים אנחנו מאשרים לבצע, אבל מישהו צריך לעשות את העבודה

נציג רט"ג:  זה לא יהיה רשות הטבע והגנים, אנחנו נפקח, אין בעיה

צביקה פוגל: גם לא תמורת תשלום?      

נציג רט"ג: לא, לא רוצים לבצע את העבודה

נציג רט"ג:  צריך לחסום פה כבישים, זו עבודה משמעותית מאוד

נציג רט"ג:  אנחנו מאחלים בהצלחה למי שצריך, אנחנו נפקח על העבודה, אין שום בעיה

יוסף דייטש: ירון, אתה יודע על מה הוא מדבר?      

אוסקר פוקס: מישהו בסוף יצטרך לעשות את זה

יוסף דייטש: בסדר, אבל אף אחד לא העלה לנו את זה עד עכשיו, זו דרישה שאני פעם ראשונה שומע אותה, ליצור אזורי חיץ, 50 מטר לפה

יוסף דייטש:  עד עכשיו זה לא עלה וזה לא תומחר ואף אחד לא דיבר איתנו על זה

יוסף דייטש:  זה לא עלה, לא ההפקה מכירה את זה, לא התשתיות מכיר את זה

אוסקר פוקס: ההפקה מכירה

יוסף דייטש: ההפקה לא מכירה

יוסף דייטש:  נמצא פה ירון שהוא מכיר כל פרט ופרט והם לא מכירים את זה

יוסף דייטש:  לכן חשוב לי לומר, זה נושא שעד עכשיו לא עלה

יוסף דייטש:  אני לא מכיר את זה וזה גם לא תומחר על ידינו, אין לי מושג במה מדובר, זה נושא שמגיע עכשיו

אוסקר פוקס: אנחנו העברנו את זה מבעוד מועד

צביקה פוגל: אוסקר, תסגרו את זה עם ההפקה

צביקה פוגל:  אני סומך עליך, תבדקו את זה, תעלו את זה כדי שבאמת אפשר יהיה לא רק לתמחר, אלא גם לבצע

צביקה פוגל:  מה שחשוב לי בסוף זה לבצע את זה

נציג רט"ג: אני אחזור על עוד משהו אחד שאמרתי כבר בכנסת, לגבי הפקת הלקחים שלנו משנה שעברה, לגבי משטרת ישראל, הסיוע שהם עזרו לנו בסגירת ההר בלילה מצילה חיים

נציג רט"ג:  חילוצים, שריפות מיותרות, אנשים שמטיילים ולא יודעים לאן ללכת, אנשים מנסים לעקוף את המחסומים עם רכבים פרטיים או עם אוטובוסים

קרן פטל: או עם טרקטורונים

נציג רט"ג: במקום שתהיה לנו טיילת בהר בשמורה צריך לסגור שלוש כניסות

נציג רט"ג:  המינימום זה את הלילה הראשון, אחר כך ביום יותר קל לחלץ

נציג רט"ג:  זה הכניסה מחוממה, הכניסה מבית ג'אן והכניסה מחורפיש, אחרת אנחנו לא יכולים לשלוט בזה

קריאה: זה בתכנית שלנו

צביקה פוגל: קצין האג"מ של המחוז עשה לי עם הראש ככה, אני יודע שזה סגור

נציג רט"ג: מעולה

נציג רט"ג:  הדבר השני זה שיתוף פעולה עם כב"ה

נציג רט"ג:  אמר את זה אוסקר בבוקר, ככל שאנחנו נצמצם את השהייה של אנשים בלינה, באוהלים, בכל מיני מקומות בשטחים הפתוחים, וזה לא חשוב אם זה קק"ל, רט"ג או שטח ששייך למועצה, נמזער את הסיכון של הדלקת אש מיותרת וסכנת שריפות

נציג רט"ג:  אם יהיה לנו מזג אוויר חם ורוחות בעייתיות אנחנו צפויים לסכן אפילו את שפר

נציג רט"ג:  אם יהיו פה שריפות גדולות, אם האש תצא פה משליטה - - -     

צביקה פוגל: אני מזכיר לך שזה ל"ג בעומר גם בשפר, גם שם ידליקו מדורות

נציג רט"ג: כן, גם שם אנחנו נמצאים בהיערכות וגם שם כיבינו שריפות בל"ג בעומר, כולל בחצר באמירים

קרן פטל: באמירים לא מדליקים מדורות גם במהלך השנה

קרן פטל:  יש להם תקנה פנימית ביישוב

קריאה: זה היישוב הכי אקולוגי פה

נציג רט"ג: יש להם תקנה פנימית והם שרפו שם גזם באחת ההילולות, יש לי זיכרון טוב, ואנחנו עזרנו לכבות

נציג רט"ג:  כל היישובים פה במועצה נמצאים בדרגת סיכון גבוהה, ברמה גבוהה פלוס

נציג רט"ג:  אמירים, שפר, אם תהיה פה שריפה זה יישובים שהם בסכנת שריפות

נציג רט"ג:  שלא נעביר את השמחה ממקום למקום, צריך גם שם להיות ערוכים

צביקה פוגל: הערותיך נרשמו, תודה

צביקה פוגל:  מי עוד?      

יהדות ספרד: התאחדות ספרד

יהדות ספרד:  אני כל הסיור מהבוקר, מסתובבים, יושבים, מדברים

יהדות ספרד:  אני שומע רק על החסידויות, אני שומע על הפרדת גברים נשים, אני שומע על אוהלים לנשים, אוהלים לגברים, אני שומע פה את כל הדברים הכי המסוכנים שיכולים לקרות ואנחנו לא נמצאים בשום מקום

יהדות ספרד:  אני רוצה לדעת איפה אנחנו נמצאים, בבקשה

צביקה פוגל: אוקיי, נחפש לזה תשובה, לא נשאיר אותך בלי תשובה

צביקה פוגל:  כן, עוזר ההפקה

ירון: שלום, צהריים טובים

ירון:  אני אגיד שניים-שלושה דברים וזה בעצם מתכלל את הכול

ירון:  אנחנו נמצאים בקשר טוב עם הפרויקטור, גם משנה שעברה, יש לנו את הזיכרון הארגוני של שנה שעברה, מה שהיה טוב נשמר, מה שהיה פחות טוב או לא היה טוב בכלל אנחנו מנסים לשנות

ירון:       מה שכמטרייה מעל הכול זה נושא סגירת התקציב וההסכם וזה מחלחל לתוך התשתית של החניונים, של ההסדרה של מד"א, של כב"ה ושל כל שאר הדברים

ירון:  אז אם אני מנתח את זה בצורה נורא פשוטה, צריך להסתכל על זה בעין של ריבון, תשתיות לאורך שנים קדימה ולא צריך לעצור את זה וצריך לאשר אותן באופן מיידי

ירון:  תשתיות שהן חד פעמיות, זה אוהל, זה מנורה, זה גרילנדה, זה אם אנחנו נעשה מנורה בצבע כחול או אדום

ירון:       את התשתיות הקבועות האלה, אנחנו חייבים אתמול את ההסכם כי בורחים לנו מה שנקרא ספקי המשנה, הם פשוט בורחים לנו

ירון:  יש להם את אירועי פסח ויש להם את אירועי יום העצמאות ויום הזיכרון

ירון:  אם אני לא מתחייב איתו וסוגר איתו להקים גשר או להקים אוהל ציליה שאנחנו תופרים את זה במיוחד לשנה הזאת זה לא יהיה

ירון:  זאת אומרת החלום הנפלא שיש פה, ובאמת חשבו עליו הרבה, גם בריבוד האנשים וגם בכמות יותר גדולה, כנראה לא יקרה אם זה לא יהיה

ירון:  והדבר השני, בהמשך הדרך, במעלה הדרך, האם להביא זמר כזה או אחר, האם כלייזמר כזה או אחר, או במה כזאת או אחרת, זה יש לנו עוד קצת אוויר

ירון:  אז הדברים האלה חייבים להיסגר

ירון:      יש לנו כמובן עוד בעיות ברמה של סגירת דברים מול הרגולטורים, כמו צה"ל לגבי חניון כחל, אבל הדברים האלה לדעתי אפשר עוד לרוץ איתם וזה ייסגר

ירון:  אז אם אנחנו סוגרים את ההסכם - - -      

יוסף דייטש: בנושא של כחל אנחנו צריכים מענה כבר

יוסף דייטש:  יש עכשיו סיור של את"ן בכל החניונים והנושא של כחל עוד לא נסגר

יוסף דייטש:  הצבא כבר מושך את ההפקה במשך כמעט שלושה שבועות ואין עדיין הסכם, הם היו צריכים כבר את ההסכם לגבי כחל ועל זה אנחנו גם צריכים שירימו טלפון

יוסף דייטש:  יש איזה גברת במשרד הביטחון בשם יעל, היא הייתה צריכה להעביר הסכם להפקה על החניון של כחל, עדיין לא נסגר לנו

יוסף דייטש:       לגבי הנושא שנגע בזה ירון, הנושא של התקציב

יוסף דייטש:  את זה אני אומר, אנחנו לא ננהל את זה פה בדיון, לא פה בפרהסיה, אני הייתי מבקש שתשב אחרי זה עם השר, תסגרו את הנושא ונראה איך אנחנו מקדמים את זה כדי שההפקה תוכל באמת להיות רגועה ותוכל להסתער

יוסף דייטש:  כי בלי שיש לנו את התקציב, שתבין, כרגע אנשים עובדים פה חודשיים - - -     

מאיר פרוש: בלי שאין הסכם אז אי אפשר לחתום את ההסכם איתם, אי אפשר לעשות שום דבר

צביקה פוגל: כבוד השר, אנחנו חוזרים ואני הולך לשבת עם בצלאל על התב"ר

צביקה פוגל:  יהיה בסדר

צביקה פוגל:  תודה, ירון

יוסף דייטש: ירון, הנושא שרט"ג אמר, זה מטריד אותי יותר מכל דבר

ירון: אני אשב איתו, אני אבדוק

יוסף דייטש: צריך לבדוק במה מדובר, כי לא יכול להיות שהוא אומר שיש משימות שהעבירו להפקה ובהפקה לא מכירים את זה

יוסף דייטש:  זה צריך להיבדק ולתת מענה

מאיר פרוש: אתם קיבלתם דבר כזה עד עכשיו?      

ירון: בשנה שעברה הייתה דרישה כזאת, אבל לא הייתה כזאת כמות של מבקרים והמשטרה באמת לקחה אחריות לסלק את רובם

מאיר פרוש: השנה העלו את הדבר הזה?      

ירון: השנה אני לא מכיר דבר כזה

יוסף דייטש: אנחנו מסיירים אחרי זה עם כב"ה, אני רוצה שאנחנו נוכל תוך כדי לענות להם תשובות לגבי הנושא הזה

ירון: אני מיד בודק את זה

צביקה פוגל: בבקשה, אולגה

אולגה ויניצקי: ממש תודה רבה על הקשב, גם בוועדת הכנסת, גם כאן היום

אולגה ויניצקי:  אנחנו לגבי משרד הבריאות בעצם על הבריאות

אולגה ויניצקי:  לא על בטיחות, אנחנו מדברים פה על מניעת מחלות ומניעת מקרי מוות מהמחלות, שזה א', הרעלות מזון, שיש מגוון סיבות, חיידקים, וירוסים, שזה יכול לקרות כל רגע אם אנחנו עובדים לא לפי הכללים ועל תשתיות שהן כאלה פגומות

אולגה ויניצקי:  חברים, גם הפרויקטור, תקשיבו, גם העניין של מחלות זיהומיות, הדבקה, גם דרך אוויר, גם דרך מגע, וגם כמובן הדבקות מעיים והאיום של פוליו שיש

אולגה ויניצקי:  אנחנו ממש מאותגרים

אולגה ויניצקי:       הצנרת הזאת, הצנרת של המים והביוב, איך היא קשורה לזה? בסופו של דבר החיבורים הם לא תקניים ויש נזילות לפעמים עד גובה של עשרה סנטימטר מעל הקרקע, ואם זה היה נגיד לפני שנתיים, גם בשנה שעברה היו נזילות, איפה שיש ביוב אסור לאנשים להיות שם

אולגה ויניצקי:  אני חייבת להוציא בכלל אנשים, כרופאת המחוז, משם

אולגה ויניצקי:  זה א'

אולגה ויניצקי:  ב', זה יכול להתפרץ ולתת מזרקה כזאת תחת לחץ ואז זה ישר על אנשים, למה? כי יש ממש ריבוי של כל מי שמצטרף שם, תוסיפו לזה שמשתמשים בנייר טואלט או משהו ובכלל סותמים את זה וצריך הרבה ביוביות לפנות את זה

אולגה ויניצקי:  זה סיפור שלם של סכנה לאנשים וסכנה גם לסביבה

אולגה ויניצקי:       התשתיות, אלו הקבועות ואלו שמניחים אותם, עד לרגע הראשון בשנה שעברה לא יכולנו, עד לשבוע הראשון עדיין לא חיברו, אנשים לא ידעו, הפרויקטור לא ידע מה לחבר, לאן לחבר, כדי שלא יקרה שם אסון

אולגה ויניצקי:  שלחתי לשם את הצוות של המהנדסים שלי, הם היו יום שלם עם הפרויקטור, עם דודו או עם מישהו מטעמו, אבל אנחנו צריכים לראות את התכנית, מי מבקש את זה

אולגה ויניצקי:  זה לא המים לשתייה, זה מים שזה חומר גלם למזון, לכל הכנסת אורחים, לשטיפת ידיים, אין לנו מיפוי, אין לנו מפה

אולגה ויניצקי:  אנחנו כל השנה, לא רק לפני אירוע, כל השנה ביקשנו לקבל מפה של תשתיות של מים וביוב, איפה הם מצולבים, איפה מתחברים, אין

אולגה ויניצקי:  אנחנו אפילו לא יודעים מה ההשפעות

אולגה ויניצקי:       ליד הציון יש חיבור של מים שהתחברו בשנה שעברה למים של כיבוי אש, יכול להיות כל אסון

אולגה ויניצקי:  ככה גם אפשר בטעות להתחבר עם כל מיני חומרים מרעילים, אם יהיו לנו הרעלות

אולגה ויניצקי:  חברים, אני באמת רוצה למנוע, אני מאוד דואגת

אולגה ויניצקי:       לגבי המזון

אולגה ויניצקי:  חייב להיות אישור למזון, מה זה נקרא? אם זה הכנת מזון זה כמו כל מסעדה, כמו כל קייטרינג, כמו כל מטבח

אולגה ויניצקי:  אפילו אם מביאים קייטרינג יש תנאים, יש דברים שאפשר להגיש בטמפרטורה מסוימת, לא תמיד זה אפשרי, יש כאלה שמקרישים, יש כאלה שמחממים, יש מטבח מבשל מה שנקרא

אולגה ויניצקי:  אנחנו לכל האנשים האלה שהכניסו את המזון, אני לא יודעת איך אתם קוראים להם, זה לא אנשי עסקים, הם מברכים והם נותנים את זה ככה, לא מוכרים, אבל מי שבעצם מביא כמויות של אוכל, אני לא מדברת על שתי מנות או איזה שהיא ארוחת צהריים של חבר שם, לא מדברת על זה, משהו של הציבור, חייב להיות אישור

אולגה ויניצקי:       איזה אישור? זו שאלה גדולה, החוק מאתגר אותנו

אולגה ויניצקי:  למה? כי אם אנחנו עברנו בשנה שעברה – קודם כל קרן היקרה שיושבת פה, המנכ"לית, היא אספה אישורים על הקרקע, כי יש קרקע ציבורית, יש קרקע פרטית, יש כל מיני דברים

אולגה ויניצקי:  גם לכל הרבנים, הם שאלו אותי: אולגה, מה אנחנו עושים? אין אישור לקרקע

אולגה ויניצקי:  צריך לחכות שבועיים-שלושה כדי לעבור מכרז, כדי לקבל אישור לקרקע

אולגה ויניצקי:  אחר כך היא ריכזה את האישור של מד"א, אם מבחינת ביטחון מותר או לא, וגם את האישור של כבאות, אם הכבאות מאשרת או לא

אולגה ויניצקי:  ואז כשזה הגיע אליי, כל החומר הזה, הסתכלנו ביחד עם הצוות היקר שלי, רופא נפה, המהנדסים, כולם, בריאות הסביבה, הסתכלו וראו אם עומדים בקריטריונים, אם יש מפרט, אם יש חיבורים באמת למים, לביוב, פתרון לאשפה

אולגה ויניצקי:  אתם יודעים איך כל האשפה נראית?      בקיצור, זה לשיחה פרטנית, אבל כולם צריכים לדעת

אולגה ויניצקי:  אנחנו רק רוצים טוב, אנחנו לא רוצים להיות פה רעים, השוטר הרע, ממש לא, אבל בואו נחליט מה אנחנו עושים

צביקה פוגל: אולגה, אנחנו רוצים לצאת מהאירוע הזה בריאים, זה בסדר

אולגה ויניצקי: ועניין אחרון זה החיסונים

אולגה ויניצקי:  חיסונים, אתם יודעים, יש אוכלוסיות לא מחוסנות שמגיעות ויש לנו נגיד בפוליו, בין 100,000 ל-150,000 ילדים לא מחוסנים ב-IPV, אלו שהם לא מוגנים

אולגה ויניצקי:  אם הווירוס יסתובב הם יכולים לקבל שיתוק וגם מחלה קשה וגם למות מהמחלה, וגם מחלות זיהומיות אחרות

אולגה ויניצקי:  חס וחלילה, אני לא רוצה לכוון אתכם לשם, אני רוצה לכוון לשמחה, אבל תיקחו בחשבון

אולגה ויניצקי:  אנחנו נמליץ לילדים להגיע מחוסנים, לפחות נגד IPV

אולגה ויניצקי:  אנחנו נמליץ, האוכלוסייה תיקח אחריות, אנחנו לא נכריח

אולגה ויניצקי:      והמתחם הזה, של 89, שזה באמצע יער, פתאום אנחנו רואים שיש שם שאיבה של ביוב

אולגה ויניצקי:  אז יש רדיוס מגן ואסור איזה 100 מטר או 70 מטר, אז צריך לחתוך חתיכה

אולגה ויניצקי:  בדרך כלל כשיש כזה שטח פתוח, לדוגמה במחנות קיץ לילדים לדוגמה, בדרך כלל מתחילים תהליך מחודשיים אם זה ממש בשטח, זה לוקח המון זמן, לבנות הכול, תשתיות, מפה, תפריט של העסק

אולגה ויניצקי:  אז בבקשה, תאפשרו לנו לבדוק את הכול, לתת את ההמלצות שלנו ולהגיד כן או לא

אולגה ויניצקי:  כי בסוף אני הולכת לשקף, להרים דגל ולהגיד: חברים, כאן וכאן וכאן אני לא אוכל לקחת אחריות, תהיה פה סכנה

צביקה פוגל: יפה מאוד, זה בדיוק מה שאני מבקש ממך

צביקה פוגל:  ירון, אתם רשמתם את הדברים

צביקה פוגל:  אתה על התשתיות, צריך להכין להם את המפה שהם ביקשו, צריך לראות שהם מקבלים את זה

אולגה ויניצקי: יש משהו לגבי לינה פה

אולגה ויניצקי:  צוות שהוא ממש גר פה באזור והוא מכיר את השטח הרבה שנים

קריאה: האם מתוכננת איזה שהיא לינה במקומות שהם לא מוסדרים לכך?      

צביקה פוגל: אני מקווה מאוד שלא

קרן פטל: מה זאת אומרת מתוכננת?      

אולגה ויניצקי: קודם כל הכב"ה צריך להתנגד, אני חושבת, זה סכנה עוד יותר מיידית של שריפה שם

צביקה פוגל: אני לא יכול להיות אחראי על מה שאני לא אחראי

קרן פטל: התשובה היא לא

קרן פטל:  מתוכננת לא, אם אנשים –      

מאיר פרוש: אם אנשים שוכרים דירות זה משהו אחר, אבל פרטיזני, בוודאי שאין

קריאה: יש לינה בלולים ישנים, יש לינה בכל מיני מתקנים שמשכירים מיטות

אוסקר פוקס: מי שמגלה מקום כזה אנחנו נפעל עליו על פי החוק

קריאה: אני יודע שזה כבר יצא בעבר, אנחנו מדברים על משהו לפני שנים רבות, שהיו משכירים פה לולים או דברים כאלה, היום כבר לא קיים

קריאה:  היום אנשים כבר לא רוצים את זה

צביקה פוגל: אין לנו כוונה לפעול בניגוד לחוק

קריאה: זה היה מוסדר מול כב"ה ומול משרד הבריאות

אולגה ויניצקי: אנחנו צריכים הרבה הרבה עזרה של המשטרה, תוך כדי האירוע ולפני

מאיר פרוש: אבל השנה אין את זה

קריאה: אין את זה, אבל גם כשהיה זה היה מוסדר

צביקה פוגל: חברים, בואו נתקדם

צביקה פוגל:  אנחנו לא ניתן את ידנו לשום דבר שהוא לא חוקי וכל מה שיתגלה כלא חוקי מיד יטופל

צביקה פוגל:  זו בדיוק הכוונה שלנו

צביקה פוגל:  אף אחד מאיתנו פה לא עבריין, לא פושע ולא רוצה לצאת מהאירוע הזה חולה

צביקה פוגל:  אז אנחנו נתארגן על כל הדברים ובשבועיים-שלושה לפני האירוע, כשנעשה פעם נוספת איזה שהוא מפגש של רק מנהלים, אז אם עדיין דברים לא יהיו פתורים תעלו את זה במפגש הזה, אני מקווה שעד אז הכול יהיה גמור כדי שלא נצטרך לעצור פה חלק מהפעילויות שאנחנו לא רוצים לעצור

צביקה פוגל:       כן, מי עוד נמצא שם?      

גולן ירמיהו: אנחנו עובדים בשיתוף פעולה מלא עם הפרויקטור ועם משטרת התנועה

גולן ירמיהו:  אני רוצה להזכיר מה התפקיד שלנו באירוע הזה, של משרד התחבורה

גולן ירמיהו:  אנחנו מסיעים את החוגגים בתחבורה הציבורית אל ההר

צביקה פוגל: וממנו

גולן ירמיהו: ואת המייל האחרון עבור נוסעי הרכב הפרטי והמסיעים הפרטיים

גולן ירמיהו:  הוזכרה לפני כמה דקות הבעיה עם חניון כחל

גולן ירמיהו:  אנחנו אמורים להקצות על פי המתווה שיוסי הזכיר אז בכנסת כ-8,000 כרטיסים בשעה עבור החוגגים שעולים להר

גולן ירמיהו:  ה-8,000 האלה מכילים את באי התחבורה הציבורית, באי הרכב הפרטי ובאי המסיעים הפרטיים

גולן ירמיהו:  אני לא יכול לסגור את ההקצאות האלה עד שלא יהיה לי בוודאות את כמות האוטובוסים שיכולים להיכנס לחניון כחל, זה פער אחד

גולן ירמיהו:  ופער שני, 8,000 איש שעולים בשעה פלוס מינוס להר, הם כוללים בתוכם גם את החסידויות שמגיעים לחגוג

גולן ירמיהו:  אנחנו חייבים לקבל את ההקצאה של החסידויות לפי שעה כדי לגרוע בכל שעה את כמות הנוסעים מהתחבורה הציבורית

יוסף דייטש: אנחנו הבטחנו לכם שתקבלו את זה השבוע, תקבלו את זה

יוסף דייטש:  אתה יודע שאנחנו יושבים על זה ועובדים עם כל החסידויות, מצמצמים, אנחנו יודעים גם מה המכסה שאנחנו צריכים לתת לכל קבוצה, זה גם קשור לחקיקה

יוסף דייטש:  עובדים על זה, גולן, אתה יודע שעובדים על זה

יוסף דייטש:  טובי האנשים שלנו יושבים על זה, תקבלו את זה בעזרת ה'

גולן ירמיהו: אמרתי, אנחנו עובדים בשיתוף פעולה מלא איתכם, הצבעתי על פערים

יוסף דייטש: בשיתוף פעולה מלא

יוסף דייטש:  כאן זה באמת המקום גם לציין את משרד התחבורה, אנחנו מקבלים מהם את כל העזרה, מקצועיות, באמת צוות מדהים במשרד התחבורה

צביקה פוגל: בקיצור, רק משרד האוצר לא עובד איתכם

צביקה פוגל:  גולן, תעדכנו אותי אם יש בעיות

מאיר פרוש: בגלל שהם עובדים מהר אז לפעמים הם –      

צביקה פוגל: אנחנו היום בארבע יושבים על בצלאל, אני מצד אחד ואתה מצד שני, נסגור את הסיפור

צביקה פוגל: איחוד הצלה

נציג איחוד הצלה: צהריים טובים

נציג איחוד הצלה:  אנחנו בעזרת ה' נעבוד בשיתוף פעולה מלא גם עם מגן דוד וגם עם המשטרה ועם כולם, כמה שפחות למנוע דברים שלא בשיתוף

נציג איחוד הצלה:  לגבי מפת שת"פ גופי חירום, לא שמעתי שזה הוזכר פה, היה את זה כל השנים

צביקה פוגל: הוזכר

נציג איחוד הצלה: לא ראיתי את המפה בעיניים, זה משהו חשוב

נציג איחוד הצלה:  ולגבי חלוקת המקומות, יוסי נגע בזה, צריך לסגור את זה סופית, את החלוקה בצורה מסודרת, שכל אחד יידע איפה הוא יושב

צביקה פוגל: אני מכיר את היכולות, אני יודע את היתרון שבשת"פ ביניכם לבין מד"א

צביקה פוגל:  אורן, אני בטוח שיוביל את זה

צביקה פוגל:  תראו שעושים את זה ביחד

צביקה פוגל:  תעדכנו אותי אם יש בעיות

צביקה פוגל:  ידעתי לאחד ביניכם בחילוצים, אני אדע לאחד ביניכם גם פה

צביקה פוגל:  בסדר, אורן?      

יוסף דייטש: אורן מחייך

נציג משרד הבריאות:  שתי הערות

נציג משרד הבריאות:  אחת, הסיפור שלנו הוא עם בתי החולים

נציג משרד הבריאות:  בסוף מד"א לא מפנה לשדה בור, הוא מפנה לבתי חולים, אנחנו מתרגלים את בתי חולים לפני כן וכן הלאה, אבל יש לנו תמיד בעיה עם הסיפור של מעבר עובדים שרוצים להגיע לבית חולים ואומרים לחברים לעשות סיבוב

נציג משרד הבריאות:  אז לכל עובדי בתי החולים יש תעודה ואני מבקש שהמשטרה תכיר בתעודה הזאת כדי לעבור

נציג משרד הבריאות:  הם יודעים לא לעבור בציר המרכזי פה, אבל עוצרים אותם באלף ואחד מקומות ובסוף זה, עם כל הכבוד, הצלת חיים

צביקה פוגל: לא יהיה הרבה יותר פשוט לשכן אותם בארבעה ימים האלה בבית חולים או באיזה בית מלון בצפת?      

נציג משרד הבריאות: בתי מלון בצפת בזמן הזה, לא נראה לי שנשאר איזה מקום אפילו ליתוש, אבל לא, גם בית החולים לא מסוגל להכיל את הכמויות האלה

צביקה פוגל: אני מנסה להכניס קצת הומור לשיחה הזאת

נציג משרד הבריאות: זה בסדר גמור, אני אומר שבסוף מגיע מנהל מיון –      

צביקה פוגל: קצין האג"מ של המחוז אמר שלא תהיה בעיה אז לא תהיה בעיה

צביקה פוגל:  קדימה

צביקה פוגל:  בבקשה, פרויקטור התשתיות

ליאור: אני רוצה לומר שני דברים

ליאור:  דבר ראשון, שמתחבר למה שירון אמר, יש פה המון פעילויות הנדסיות שאנחנו צריכים לבצע טרום ההילולה שעדיין לא תוקצבו, עדיין לא אושר להם תקציב

ליאור:  כמו שאמרתי לכבוד השר מקודם, גם אם יגיע מיליארד שקל ולא יהיה זמן לבצע אנחנו פשוט לא נוכל לבצע את זה

ליאור:  יש גבול כמה אפשר להימתח, אין ארבע משמרות ביום

ליאור:  זה דבר ראשון

ליאור:      דבר שני שאני רוצה לומר, הוא מאוד מפתיע, אבל בשנה הבאה ההילולה יוצאת ב-26 במאי 24' ושנה אחר כך זה ב-16 במאי 25', וכל שנה, זה ריטואל שחוזר על עצמו, שאנחנו מגיעים בסביבות פורים, כולם נרדמים לשנת חורף אחרי ל"ג בעומר ואנחנו מתעוררים לעוד שנת חורף שמתעוררים תמיד מאוחר ואנחנו עובדים בקצה גבול היכולת, אנחנו משלמים המון המון כסף שיכולנו לכאורה לחסוך אותו אם היינו עובדים בצורה יותר מסודרת עם תכנית רב שנתית, כמו שצריך, לטיפול בתשתיות, ליישום התב"ע, ולא לראות רק את האירוע הקרוב ולמחרת שוב פעם להירדם

ליאור:  אני דווקא אומר את זה עכשיו כי עכשיו כולם פה באיזה מוד קרב וזה חשוב, אבל צריך לשמר את זה וצריך שתהיה פה ראייה רחבה

ליאור:  לא שאנחנו מפחדים מעבודה, אבל זו לא שיטת עבודה לעבוד ככה

צביקה פוגל: בטווח הזמן כרגע אנחנו עדיין מסוגלים לעמוד בדרישות של עצמנו?      

ליאור: אם התקציב יאושר

ליאור:  כל יום שעובר הסיכוי פוחת ופוחת

ליאור:  אני אומר את זה באופן חד משמעי

ליאור:  אנחנו נמצאים ברמדאן, קשה מאוד להשיג פועלים, קשה מאוד לבטח את האתר הזה, קבלן שנכנס לפה צריך להביא ביטוח, לוקח המון זמן לבטח את האתר, בטח כשאנחנו ברמדאן וכל הנגזרות מזה

צביקה פוגל: אוקיי

צביקה פוגל:  זק"א, שלא נצטרך, אבל –      

נציג זק"א: שלא נצטרך, אבל אנחנו כאן עובדים תחת פיקודה של המשטרה בנושא של איתור ילדים אבודים

נציג זק"א:  מגיעים לפה עשרות ילדים, אנחנו השנה נפעל גם בשיתוף הצוות הנפלא של הפרויקטור, הוא עוזר לנו בעניין, גם לפתוח ב-89 נקודה שם

צביקה פוגל: תהיה לכם נקודה?      

נציג זק"א: תהיה בעזרת ה' נקודה, ובעזרת ה' שיהיה בהצלחה

צביקה פוגל: מנכ"לית המועצה

קרן פטל: למען הפרוטוקול אני אחזור על סוגיית הביטוח, שאני מקווה שתסתדר, היא סוגיה מאוד קריטית, אני לא יכולה להדגיש כמה, זה כאילו ממש במרקר

קרן פטל:  דבר שני זה ההשלכות התקציביות

קרן פטל:       בהמשך לוועדה הקודמת אני העברתי למנכ"ל משרד המסורת, אסף יזדי, את כל הטבלה המפורטת של ההשלכות התקציביות שנוגעות בהקשרים מוניציפליים של העוטף

קרן פטל:  ההילולה מתרחשת כאן בציון במירון, אבל מה שנקרא היישובים הכלואים מאוד מאוד מושפעים מזה, כמויות אשפה, תשתיות ביוב וכו' וכו', אני לא אלאה אתכם, יש טבלה מסודרת ואנחנו בהחלט מצפים שהדבר הזה יקבל התייחסות בתקציב

קרן פטל:  הוא אמר לי שבשביל צרכי ההילולה עצמה חסר לו תקציב, אז הוא לא יודע איך להתמודד עם זה

קרן פטל:  הוא הציע אולי לערב את משרד הפנים

קרן פטל:  אני לא יודעת, אני יודעת שלמועצה שלי, אני מדברת רק על ההילולה, ושוב, זה מפורט, אני לא אלאה את הוועדה בסעיפים, כשני מיליון שקלים שבוודאי תושבי מרום הגליל לא צריכים לשלם

צביקה פוגל: עלית ממיליון וחצי

קרן פטל: 1

קרן פטל: 7 מיליון, אתה יכול לבדוק אותי

קרן פטל:  עליתי בגלל 25% התייקרות של הביטוח וזה מפורט בטבלה

קרן פטל:  אלה דברים שהם בדיקים, אגב האוצר בדק אותם כמה וכמה שנים אחורה

קרן פטל:  אבל אני רוצה שיפסיק הדבר הזה של לחזר אחר הפתחים

קרן פטל:  אלה העלויות, אפשר לבדוק אותנו, אנחנו לא מקוששים עצים בשוק, אין שום סיבה שתושבי מרום הגליל יישאו בזה

קרן פטל:  גם הלוואי שהיינו כזאת מועצה עשירה, ואנחנו לא, אני חושבת שזה צריך לקבל התייחסות ואני כמובן לא באה אל השר בטענות, הוא אמון על ההילולה, יש לו את הצרות שלו, אבל זה חלק מההילולה, אלה השלכות ישירות של ההילולה

קרן פטל:  אני לא מדברת על השנה

צביקה פוגל: תכניסו את זה, כשאנחנו יושבים עם בצלאל, נבקש ממנו גם את זה

קרן פטל: זה אצל אסף

קרן פטל:  דבר נוסף זה הביוב והתשתיות

קרן פטל:  גם מה שאמרה הרופאה וגם מה שאמר ליאור, אני חושבת שזה הדבר הכי נכון

קרן פטל:  כואב לי הלב על זה שאנחנו מגיעים לרגע האחרון, אולי זה למשרד האוצר, אני לא יודעת למי, צריך כאן ליישם את התב"ע

קרן פטל:  לקח שנים עד שהיא אושרה, עכשיו צריך לממש אותה

קרן פטל:  עברו שנתיים מאז שהיא אושרה אחרי שהיא הייתה תקועה באישור עשר שנים, 11 שנים

קרן פטל:  סוף סוף היא אושרה, צריך לממש אותה

קרן פטל:       נכון, זה סכום אסטרונומי, אני שמעתי הערכה של 300 מיליון שקל, אבל צריך להבין, בסדר, אז גוזרים תכנית, נכון, אנחנו אלופים בזה, הישראלים, אז צריך לגזור תכנית כדי שלליאור או מי שאמון על זה תהיה תכנית ואז אני ומשרד הבריאות לא נישמע כמו תקליטים חורקים וגם כמו האיש הרע, במרכאות, כי זה ממש לא מכוונה רעה, שיש כאן תשתיות לא ראויות של ביוב ומים שחייבות להיות מטופלות ברמה הכי עמוקה

קרן פטל:       אז אני אומרת את זה בכל אופן

קרן פטל:  כן, אנחנו יודעים לעבוד נקודתית ואנשי הביוב שלנו, מהנדסי הביוב, יישבו עם ההפקה, יגישו מסמך מסודר

קרן פטל:  אני רוצה לשים לכולנו כוכבית על מתחם 89, שבעיניי הוא רעיון מבורך

קרן פטל:  אני אומר בצנעה שגם אנחנו המלצנו על דבר כזה

קרן פטל:  יש שם תחנת שאיבה והיא ממש מאחורי תחנת ההסעה שעל כביש, היא תחנת שאיבה בעייתית כמו כל תחנות השאיבה, ודאי באירוע

קרן פטל:  צריך לשים לזה לב, צריך להישמר לה נתיב רכב לתקלות

קרן פטל:  זה ביוב, זה לא דבר שאפשר לדחות אותו, חלילה שלא יגלוש ביוב על כל המתכנסים

קרן פטל:       אני בהחלט שומעת ורואה יחד איתכם בסיור את המפות ואני באמת מבינה ומעריכה שנעשית כאן עבודה יוצאת דופן

קרן פטל:  ואמרתי גם לשר, אני חושבת שהרוח שהעבודה נעשית בה היא מאוד מאוד חשובה, לא רק המה, אלא האיך, אבל גם המה חשוב

קרן פטל:  אני מצטרפת לגורמים האחרים, אני חושבת שגם אם אין טיוטה סופית היה ראוי לשתף אותנו בה

קרן פטל:  בסדר, אנחנו לא נתפוס מישהו, אולי נוכל לתת פרספקטיבה

קרן פטל:  אני מצרה על זה שעוד לא קיבלנו מתווה בכתב באי-מייל

קרן פטל:  זה קשה לי להבין מהמפה

קרן פטל:  אולי יש לנו עוד התייחסות, אולי אני אשב עם המהנדס ואראה לו והוא יגיד איזה משהו

קרן פטל:  אני חושבת ששווה לקחת את זה

קרן פטל:  וגם, ירון, דודי לא כאן, גם להפקה אני אומרת, לאמץ את הרוח הזאת

מאיר פרוש: כשהציגו לנו את התכנית קודם היה כתוב על זה טיוטה

קרן פטל: מאה אחוז, שיהיה כתוב טיוטה

מאיר פרוש: להראות לך משהו לא מוכן?      

קרן פטל: כן, כי אנחנו שותפים

קרן פטל:  אני באמת עומדת על הנקודה הזאת

קרן פטל:  מראים משהו מוכן למישהו, מין סוג שאתה מולו

קרן פטל:  אם אנחנו שותפים אז כן, בעיניי זו המשמעות

קרן פטל:  בכל מקרה יוסי, יושב עליו כובד האחריות, אבל אני חושבת שכן היה בזה - - -     

יוסף דייטש: אני מאוד מאוד מכבד ואני לא רוצה אפילו להעלות פה כאילו שיש ויכוחים בינינו, כי אנחנו מכבדים האחד את השני, ולכן – אבל אני ישבתי עם השר והצגנו פחות או יותר את המתווה

יוסף דייטש:  היית איתנו כבר באין ספור ישיבות והצגנו את המתווה

יוסף דייטש:  שתביני, אין מתווה אחר ממה שהוצג פה

יוסף דייטש:  כשאני יושב עם המשטרה, את מה שאני הצגתי לך - - -      

קרן פטל: אני מבינה

יוסף דייטש: לא, מה שאני ישבתי עם השר והצגנו, השר לא הלך - - -     

קרן פטל: אני אמרתי, אני רק אומרת, את המפה לקבל במייל, זה הכול

יוסף דייטש: אני רק רוצה לומר

יוסף דייטש:  השר, המקום היחיד שהוא הלך אליו עד היום זה היה אצלכם

יוסף דייטש:  הוא ישב איתך ועם ראש המועצה בשביל לנסות לעזור ולסייע

יוסף דייטש:  לא שהסתרתי משהו, המתווה פחות או יותר הוצג

קרן פטל: אני לא אמרתי, אני אמרתי הסתרת?      

יוסף דייטש: אז האם הנייר נשאר אצלך

יוסף דייטש:  אני יכול מפה לרדת לאוטו שלי ול - - -     

קרן פטל: לא, אתה לא יורד לסוף דעתי

יוסף דייטש: אין לי, אני לא הצגתי בפני רן משהו אחר

קרן פטל: אתה לא יורד לסוף דעתי

קרן פטל:  אני לא אמרתי חלילה הסתרתם, אני לא השתמשתי בביטויים כאלה

קרן פטל:  תכנית בטיחות למשל זה יותר רלוונטי לגורמי ההצלה, אני באמת קטונתי, אני לא יודעת לקרוא תכנית בטיחות, אבל אני חושבת שיש ערך לדבר הכתוב

קרן פטל:  זה לא חלילה מצד הסתרה, אני חושבת שזה יכול לתרום לקידום, זה הכול

קרן פטל:  וזה גם דברי הבהרה למה שהיה בקפ"ק, זאת הכוונה שלי, זה לא חס וחלילה שהסתרתם

קרן פטל:       לגבי בנייה בלתי חוקית, שאלת בוועדה הקודמת

קרן פטל:  אז יש כאן במתחם, כמובן ביישוב מירון, זה פחות האכיפה של המועצה

קרן פטל:  במתחם עצמו, שיש עדיין מבנים בלתי חוקיים, מטפלת היחידה הארצית לאכיפה במקרקעין של משרד האוצר ויש לזה התמשכויות שבמורכבות

קרן פטל:  אני כן אגיד שאני שמחתי לראות בהצעת החוק - - -     

צביקה פוגל: סליחה רגע

צביקה פוגל:  ירון, בנושא של הבטיחות, כל המכולות האלה, הערתי על זה במסלול, צריך לראות שזה מקבל מענה

צביקה פוגל:  מה שלא צריך להיות שם שלא יהיה שם

צביקה פוגל:  סליחה, כן, קרן

קרן פטל: אבל כן אני אגיד שאני שמחה לומר שיחידות הפיקוח של המועצה, שלמשל אמונה על הרוכלות, מאוד התעבו בשנה האחרונה

קרן פטל:  הקמנו בעזרת המשרד לביטחון לאומי יחידת שיטור מועצתית שהיא מאוד משמעותית

קרן פטל:  זה כוח של סך הכול שמונה אנשים, ארבעה פקחי מועצה וארבעה שוטרים, שבהחלט ייקחו תפקיד בהקשר של היישוב וגם היישובים הכלואים ברוכלות

קרן פטל:  כמובן שהמשטרה לא תאפשר רוכלות על ההר, גם התקדמנו, יש לנו כל מיני רוכלים אחרים

קרן פטל:  אני אגיד שהעסק היחיד שיש בתוך הציון, קרליבך הכנסת אורחים, ברישיון העסק שלו התנאי הוא שהוא לא פעל בל"ג בעומר והם כמובן יודעים את זה

קרן פטל:       התושבים שלנו

קרן פטל:  אני רוצה רגע להכניס את הפרספקטיבה הזאת

קרן פטל:  קודם כל בהקשר של ההילולה

קרן פטל:  ביקשו ממני להגיד שגם התחבורה הציבורית הרגילה כמובן מושפעת ביום הזה

קרן פטל:  למשל אדם שרוצה להגיע מצפת לספסופה או לאור הגנוז באוטובוס, וכן, יש שם הרבה אוכלוסיות שמשתמשות באוטובוס, הוא לא יכול כי פשוט מבטלים את הקווים האלה ומשרד התחבורה צריך אולי לשבת איתנו ולשקול את הדברים האלה

קרן פטל:       דבר שני, אותם יישובים דרומיים כלואים

קרן פטל:  כפר שמאי, שפר, אמירים, שרוצים להגיע, אולי, מי שרוצה להגיע, לא ידוע לי, שרוצים להגיע להילולה, הם צריכים לעשות סיבוב של כמעט שעתיים כדי להגיע להילולה

קרן פטל:  אולי אפשר לחשוב באיזה שהוא אופן יצירתי, אני לא יודעת, איך בכל זאת, כי יש שם ציבור גדול שכן רוצה לעשות את זה וכרגע הוא נפגע

קרן פטל:       זהו, יישר כוח לכולם ובהצלחה בעזרת ה'

צביקה פוגל: תודה, קרן

צביקה פוגל:  גולן, אתה מכיר את הסיפור הזה?      

גולן ירמיהו: בשנה שעברה הפעלנו קו שאטל ששירת את היישובים, המספר שלו היה קו 25

קרן פטל: רן יכול להגיד לך מה קרה איתו

גולן ירמיהו: גם השנה אנחנו נפעיל קו שאטל והכול בכפוף להנחיות המשטרה

גולן ירמיהו:  אנחנו עובדים בכפוף להנחיות של המתווה, אנחנו לא יכולים לנסוע בניגוד לצירים

צביקה פוגל: לא, ברור לחלוטין

יהודה בן עטר: צריך לקחת בחשבון את הנקודה הקריטית, אנחנו מנסים כל הזמן למצוא את האיזונים, זה עלה מכמה מקומות, גם בהולכי רגל, גם ביישובים, גם בצפת

יהודה בן עטר:  אנחנו עושים את הכול לתת את השירות, פעם אחת לתושבים, אבל מצד שני לא לפרוץ את המענה המבצעי שהוא קריטי לנושא של חירום

יהודה בן עטר:  לכן אנחנו עושים את הכול בשיתוף פעולה, אנחנו עדיין ככה בדיונים, מדייקים את הדברים

קרן פטל: יש קשב ממתנ"ע, אני חייבת לציין את זה מאוד

צביקה פוגל: אני מזכיר לכל מי שיושב סביב השולחן הזה שבישיבה הראשונה שקיימנו על הנושא הזה של ההילולה הגדרתי בצורה שאינה משתמעת לשתי פנים, בטיחות מעל הכול

צביקה פוגל:  אנחנו לא מסכנים פה חיים של אף אחד, ואם אנחנו אמורים לפגוע בכמה תושבים של המקום, אבל לא לפרוץ פרצה שעלולה להוביל לאסון אז אנחנו נפגע בכמה תושבים של המקום הזה

צביקה פוגל:  שלא יהיה שום ספק

צביקה פוגל:  אני רוצה לסיים את האירוע הזה בלי נפגעים, אז אם יהיו פה כמה אנשים לא מרוצים או יעקמו את האף, אז איך אמר בגין? אז יהיה להם אף עקום

יצחק סעדה: צחי, ישיבת בני עקיבא

יצחק סעדה:  קודם כל שמחים שחזרנו למתווה הפעלה של בני עקיבא, כמו כל השנים, שמחים לארח ולתת מענה פה לכל הכוחות, כב"ה, מד"א, פרויקטור וכו'

יצחק סעדה:  משתדלים לתת מענה לכולם, עומדים בקשר מול כולם כדי לסגור פערים בכל הדרישות של מה שהם צריכים מבחינת חדרים וכו'

יצחק סעדה:  אני שמח לציין שמשרד החינוך עזר לנו בסגירת פער של בגרות בלשון

יצחק סעדה:  זה ממש נופל תמיד בל"ג בעומר, אבל השנה ל"ג בעומר ביום שני, נתנו לנו מועד חליפי לבגרות בלשון

יצחק סעדה:  בסופו של דבר בסך הכול זה עדיין פה מוסד חינוכי, קודם כל מוסד חינוכי, אז הזיזו לנו את הבגרות ברוך ה'

יצחק סעדה:      סוגיית הביטוח

יצחק סעדה:  אני מבקש להחיל אותה גם על בני עקיבא, על האירועים בבני עקיבא

יצחק סעדה:  אני מניח שזה מטופל, אבל אני מציף את זה

יצחק סעדה:  בוודאי שחברת הביטוח של המוסד לא יכולה לבטח את האירוע

צביקה פוגל: היא לא יכולה?      

יצחק סעדה: לא יכולה וגם לא רוצה

צביקה פוגל: אוקיי

צביקה פוגל:  רמ"י, משהו, תמיר?      

נציג רמ"י: הנקודה בתחנת המשטרה בתוך ה – אני רוצה לדבר על זה

מאיר פרוש: יש לנו קצת ויכוח על זה

צביקה פוגל: נדבר על זה

צביקה פוגל:  אנחנו נגמור את הוויכוחים

צביקה פוגל:  ניצב יהודה

יהודה בן עטר: אני ממש מתייחס לדברים ברמה עקרונית

יהודה בן עטר:  אנחנו, אדוני, עובדים בסנכרון ממש טוב, גם עם הפרויקטור ועם מחוז צפון ועם כלל הגורמים, לא מהיום, עשינו כבר ישיבות עם משרד התחבורה במשרד התחבורה ואנחנו מדי יום מדייקים את הדברים עד כמה שניתן כשאנחנו מפיקים לקחים מבעיות קודמות שהיו, והיו בעיות, גם אצלנו וגם בחניונים

יהודה בן עטר:  אנחנו יודעים לדייק את זה והדברים הוצגו גם כלפי הפרויקטור ואני מקווה מאוד שנזכה לדייק אותם

יהודה בן עטר:       המשימה העיקרית של אגף התנועה באירוע הזה ביחד עם מחוז צפון, אבל בעיקר של אגף התנועה, זה לווסת ביחד עם משרד התחבורה את ציבור כלל המשתתפים באירוע הזה

יהודה בן עטר:  זה עיקר העיקרים, אנחנו רוצים שמי שיגיע לפה ייהנה מהחוויה, יגיד תודה רבה, יחזור ויפנה את המקום לבאים בתור

יהודה בן עטר:  אנחנו עדיין בתכנון של הדברים מול משרד התחבורה, אם זה מכירת הכרטיסים והסנכרון, אני מקווה מאוד שבסופו של דבר נגיע לדיוק המרבי

יהודה בן עטר:  זה לגבי העניין הזה

יהודה בן עטר:      בשנה קודמת היו לנו בעיות בחניונים, אני אמרתי את זה, של הפרות סדר

יהודה בן עטר:  אנחנו לא היינו בסדר או לא נתנו למשתתפים את החוויה שהם ראויים לה

יהודה בן עטר:  הם הגיעו, הם סבלו בנסיעה של שעות רבות, הגיעו לחניונים ולא היה להם אפילו מקום לנטילת ידיים, סליחה שאני אומר, אחרי שירותים

יהודה בן עטר:  אסור לנו שהם יחוו את החוויה הזאת פעם נוספת

יהודה בן עטר:  היום באמצעות המפיק, אני מקווה מאוד שהם יזכו לזה, ומאידך אנחנו גם נערכים שאם אנחנו לא נצליח לתת להם את החוויה הזאת יהיו הפרות סדר, כי אנשים השתוללו, הבאתם אותנו, אתם משיבים אותנו, לא מתאים, לא ראוי

יהודה בן עטר:  אנחנו נערכים גם ברמה המבצעית לעניין הזה

יהודה בן עטר:       אני מסיים פה את המפגש הזה ואנחנו מדייקים את העניין באמצעות זה שאנחנו עוברים על המסלול, על כל החניונים, גם אלה שטרם אושרו

יהודה בן עטר:  יש כמה חניונים שאנחנו ביקשנו לקבל אותם, כמו חניון עכברה והחניון הנוסף בפילון

יהודה בן עטר:  אני לא אלאה אותך בדברים האלה, אני מקווה מאוד שבסופו של דבר זה יסתייע

יוסף דייטש: צריך חניונים חדשים, זה חניונים שהם רצו ליצור מחסניות ל – הוויכוח כרגע שנותר, עוד חניון אחד שלא סודר זה כחל שזה חובה לסיים את זה היום, שמשרד הביטחון יחתום לנו על זה

יהודה בן עטר: יוסי, גם החניונים, אני מסתכל עליהם כמערך לחירום

יהודה בן עטר:  אסור לנו בשנה הראשונה בזה לוותר על זה, לא על פילון ולא על עכברה

יוסף דייטש: בסדר

יוסף דייטש:  שואל אותי גם תמיר, הוא שואל אז אני אומר לו שזה דרישות חדשות שלא היו, זה עלה בשבוע האחרון, הדרישות האלה, ולכן אנחנו –      

קריאה: בסדר

יוסף דייטש: אני מעדכן אותו

יוסף דייטש:  זה לא משהו שלא דיווחנו או שלא טופל

יהודה בן עטר: ושני דברים אחרונים, ברשותך

יהודה בן עטר:  קודם כל אני מברך על המפגש הזה, גם בראשותו של השר וגם בראשותך, זה לא מובן מאליו

יהודה בן עטר:  בעיניי זה מראה על מידת הרצינות

יהודה בן עטר:  עצם העובדה שאתם, השלטון המרכזי, מתייחס לעניין הזה, מבין את הבעיות המרכזיות, אני חושב שיש לזה חלק נכבד מאוד בהצלחה של האירוע הזה

יהודה בן עטר:       אני הייתי אומר דבר אחרון, חברים, הזמן קצר, המלאכה מרובה, אנחנו כבר בדיליי, אדוני

יהודה בן עטר:  אם אתה תצליח לתת, ואני מניח שזה מה שיקרה, את הלחיצות שלך והשר בעניין של התקציב וכו' אני בטוח שאנחנו בעזרת ה' נעשה אירוע שיהיה ראוי שהציבור הרחב יקבל אותו כפי שהם היו מורגלים בעבר

יהודה בן עטר:  אני מאחל הצלחה לכולם

צביקה פוגל: ברור

צביקה פוגל:  רן

רן לוי: אמר השר בדבריו שהוא בחר את הפרויקטור, אנחנו מהמפגש ראשון הבנו שהבן אדם מבין עניין

רן לוי:  מישהו שלא עשה אף פעם מירון, לא מכיר את ההר, בא לפה ודרך הרגליים למד את המקום הזה ועם תכנית יצירתית שמתאימה ועונה לצרכים בשלב הזה לפחות

רן לוי:  אנחנו אחרי הרבה מאוד דיונים מקדימים, עשינו פה סיורים, נגענו בהכול, שיתוף פעולה מדהים

רן לוי:  הם באים עם רעיונות, אנחנו מדייקים אותם, יושבים ביחד

רן לוי:       מה שחשוב להגיד בכל הסיפור הזה, שבסוף בסוף יש פה פרויקטור שלקח את האירוע הזה מאותו חוגג שייצא מהבית ועד לכאן כולל מה שקורה בהר עצמו

רן לוי:  אמרת אתה בפגישה שלנו למטה, המילה הראשונה שאמרת, זה תזמון, אמר את זה גם גולן, אם לא יהיה פה תזמון אנחנו יכולים לשבת פה הרבה מאוד שעות ולדבר על הכול ותקציבים ובסוף בשעה-שעתיים הראשונות אנחנו יכולים להיתקע ועוצרים את כל האירוע הזה ולשם אנחנו לא רוצים להגיע

רן לוי:  תהיה חייבת להיות טבלת אקסל מסודרת, מאיפה יוצאים, לאן יוצאים, מתי מגיעים, מתי התזמון של כל אחד

רן לוי:      נושא כרטיסים

רן לוי:  יש פה מתחמים חדשים, 89, יש את ההר, יש את בני עקיבא, יש את ההדלקה של בויאן, שזה מקום שחייב לקבל כרטוס אחרת אנחנו לא נדע לעשות הפרדה של האנשים ולהתייחס אליהם

רן לוי:       נקודה רגישה שדיברו, הציון

רן לוי:  הציון הוא נקודה בפני עצמה

רן לוי:  אני תמיד אמרתי שכשמתכננים את מירון מתחילים מהציון ויורדים למטה, לא להיפך

רן לוי:  באו עם רעיון שלדעתי הוא כרגע מיטבי עם כל הבנייה שעושים לטובת הנושא הזה

רן לוי:  ההתייחסות שתצטרך לקבל שם זה בסוף מרפסת הכוהנים, כמות האנשים שיכולים לעלות למרפסת הזאת ולהתייחס אליה כנושא בטיחות

רן לוי:       מתחם 89 זה אירוע בפני עצמו

רן לוי:  זה פתאום הופך להיות כאילו מאירוע אחד שמתייחסים למירון, אז אנחנו כאילו פותחים מירון נוסף, אבל הוא יהיה תחת תנאי רישוי של 77א', יקבל את כל התנאים, בסוף זה שומר על כולנו ומכניס אותנו למסגרת מדויקת

רן לוי:       כמובן כל הניהול של האירוע על ידי המפיק, אנחנו נסייע בכל מה שנדרש

רן לוי:  מה שחשוב, שבא שמוליק, שפגשנו אותו, ואומר שהוא לוקח את הסדרנות בציון עצמו והמשטרה - - - זה משהו יוצא דופן ושונה משנים עברו

רן לוי:  אנחנו נהיה שם, נהיה באגרופים חזקים, נסייע במידת הצורך, נקווה שזה יעבור

רן לוי:       נגעו פה בסד זמנים

רן לוי:  יש פה סד זמנים צפוף מאוד, אנחנו בנטו ימי עבודה מאוד מצומצם וראינו שכל אחד בחלק שלו התייחס

רן לוי:  דיברו על תקצוב וכל מה שקשור לזה, כל אחד ניגש למשימה ורץ, אנחנו מבחינתנו כבר אחרי קפ"ק מפכ"ל, אחרי קפ"ק ממ"ז, הורדנו כבר למרחבים, הם כבר עובדים על זה, עובדים מול האנשים

רן לוי:       וכמובן תודה לכבוד השר ולחבר הכנסת פוגל, על המפגש הזה, מפגש מבורך

רן לוי:  הייתי מבקש, יש פה את מי שאחראי על הרישוי ובסוף מי שמתקצב את כל הנושא של כוח אדם לכאן, אז - - -     

צביקה פוגל: עוד פעם הגענו לתקציב?      

רן לוי: לא התקצוב, על הזרמת כוחות לפה

יוסף דייטש: איגי, משרד המשפטים, גם חלק חשוב, שסייע לנו המון המון בחקיקה

קריאה: - - - שזה יעבור דרך משאל טלפוני כדי שאפשר יהיה לפרסם את זה בכחול

קריאה:  אנחנו מבחינתנו עובדים, אנחנו ערוכים ומוכנים - - - ברגע שזה יאושר

צביקה פוגל: מעולה

צביקה פוגל:  הפרויקטור

יוסף דייטש: אני כבר דיברתי מספיק, אנחנו עכשיו צריכים ביצוע

יוסף דייטש:  עכשיו השר והיושב ראש

צביקה פוגל: לא, השר מסכם

צביקה פוגל:  אני אדבר ואחרי זה השר יסכם

צביקה פוגל:  שתי מילות מפתח לאירוע הזה, אני מניח שרוב הפורום שמע את צמד המילים שנקרא פו"ש, פיקוד ושליטה

צביקה פוגל:  מפקדים לא חסר פה, מילת המפתח היא שליטה

צביקה פוגל:  אם לא תהיה לנו שליטה על האירוע, כולל ההכנות, אנחנו עלולים להגיע למקום שאנחנו לא רוצים להגיע אליו ולכן מילת המפתח היא שליטה

צביקה פוגל:  אני מבקש לראות שכל אחד בתחום שלו באמת שולט במה שקורה ובאמת מקיים את מה שאנחנו אמורים כדי לאפשר ליוסי לקיים את תפקידו

צביקה פוגל:      אנחנו ניפגש פה שבועיים-שלושה לפני האירוע כדי לראות שבאמת כל הדברים סגורים

צביקה פוגל:  אני אומר לכם, מה שלא יהיה סגור אני אמליץ שלא יתקיים

צביקה פוגל:  אנחנו לא ניקח סיכונים, וזאת מילת המפתח השנייה שלי, אין סיכונים

צביקה פוגל:  אם יש ספק אין ספק, לא נעשה, לא נסכן פה אף אחד

צביקה פוגל:  המטרה שלנו, אני מזכיר, לחגוג, לשמוח ולחזור הביתה בריאים ושלמים

צביקה פוגל:  תודה רבה לכל מי שהגיע לכאן

צביקה פוגל:       כבוד השר, בבקשה

מאיר פרוש: קודם כל אני מודה לך, חבר הכנסת פוגל, יושב ראש הוועדה, על כך שזימנת את כולנו לפונדק אחד לשבת ולשמוע, להתרשם ולראות, ואני בטוח שכל אחד, גם ממה שהוא עשה עד עכשיו, לוקח לעצמו שיעורי בית ומתכנן לעצמו את ההמשך עד ליום ההילולה

מאיר פרוש:       לנושא החקיקה, מאחר שזה נאמר פה, אני מסביר

מאיר פרוש:  מאחר שאין ולא הייתה היום ישיבת ממשלה, זה בעקבות הנסיעה של ראש הממשלה לאנגליה, אני הייתי בקשר ביום שישי עם מזכיר הממשלה וגם הבוקר, ראש הממשלה יגיע די בקרוב למשרד ראש הממשלה ואז מזכיר הממשלה יוכל לקבל אישור לקיים משאל טלפוני היום לאשר את חוק מירון, שפה המקום גם לתת לךְ את יישר הכוח הזה שדחפת אותנו ואמרת לנו שאם לא יהיה לנו את זה אני לא אזוז מכל מה שצריך לעשות, וכמובן למשרד המשפטים

מאיר פרוש:  כל משרדי הממשלה שנמצאים פה ושלא נמצאים פה שותפים לכל הדבר הזה ואנחנו מקווים שיאשרו אותו היום

מאיר פרוש:       לך אני אומר, ברגע שמאשרים את זה, אמרתי את זה גם לפוקס, מזכיר הממשלה, וכבר דיברתי עם אופיר כץ, יושב ראש הקואליציה, בשבוע שעבר, אנחנו מכירים את סדר היום העמוס שיש בכנסת השבוע ואנחנו גם מאמינים ויודעים שיש לנו פתח לשבוע הבא אם יצטרכו

מאיר פרוש:  אתה כועס על כך שיכול להיות שנצטרך לבוא לכנסת, אבל יכול להיות שאם יאשרו לנו את זה בממשלה היום אני מתחיל לדחוף את העניין הזה בכנסת, שוועדת הכנסת תתכנס, תאשר את הפטור מחובת הנחה ואז להתחיל לגלגל את זה ולראות איך אנחנו דוחפים את זה פנימה כדי שיהיה לנו חוק מושלם

מאיר פרוש:  זה בנושא החקיקה

מאיר פרוש:      אין לי מה להוסיף על מה ששמעתי ועל אנשי הביצוע שצריכים לבצע את הדבר הזה

מאיר פרוש:  אני כן יכול לומר, כמו שהמשטרה אמרה למטה, שזה המבצע הכי גדול שיש למדינת ישראל במהלך 365 יום בשנה, יום ההילולה בל"ג בעומר הוא המבצע הכי גדול שיש למשטרה והוא מבצע שמקיף רבים ממשרדי הממשלה וחבל שהדברים אלה תמיד בסוף נראים כך, זה אומר אין לי עוד את התקציב וזה עוד לא מאושר וזה עוד לא – בסוף הרי יהיה, אז זה יהיה עם טעם מר בפה, או איך אומר ליאור? גם אם תביא כסף אולי כבר לא נוכל לבצע

מאיר פרוש:  אז אנחנו מאוד מקווים שמי שצריך לעשות את זה ולעזור לשר האוצר לעשות את הדבר הנכון ולתת את ההכרעה בעניין, זה ייעשה מוקדם ככל האפשר, אנחנו רוצים לקוות שאפילו היום

מאיר פרוש:      אני כן יכול לומר דבר אחד, בעזרת ה' כל אלה שנמצאים פה עושים את הכול כדי שנעבור את ל"ג בעומר הקרוב בצורה בטוחה וגם שמחה

מאיר פרוש:  אתה שומע את זה מכל אחד, כל אחד מעוניין שזה ייזכר כל"ג בעומר שבאמת עשינו שינוי, כמובן עם כל אמצעי הבטיחות שצריכים להיות בדבר הזה

מאיר פרוש:  אני כן מקבל על עצמי, מכיוון שיש בהסכם הקואליציוני שבקואליציית 37, ממשלת ישראל ה-25, אני צריך להיות האחראי על הדבר הזה, אז למחרת ל"ג בעומר, אני מבטיח לקבל על עצמי שניפגש כולנו ביחד וכל אחד יציג את הדברים שצריך לעשות - - -     

קריאה: תן לנו יום חופש

מאיר פרוש: בסדר

מאיר פרוש:  נשלח לכם הביתה לכל אחד כוסית יין להרים לחיים באמצעות זום

מאיר פרוש:  אני מתכוון לומר שמיד אחרי ל"ג בעומר אנחנו נפגשים שוב ולא לשכוח שבשנה הבאה בעזרת ה', אולי המשיח יבוא אז נעבור למקום אחר לחגוג, רבי שמעון גם ייצא מהמערה איתנו יחד, אבל אנחנו צריכים לעבוד ולעשות הכול כדי שבשנה הבאה ובעוד שנה אחת ולתמיד לקחת את המקום הזה, גם עם הדברים שהמועצה פה טוענת שכתוצאה מהאירועים האלה סובלים כל היישובים מסביב, יש כל כך הרבה דברים שצריך לטפל בהם וכשזה בא ברגע האחרון לא מטפלים, או תדחוף לי את זה, תעשה לי את זה ובוא נמצא את המקום לאלו ולאלו

מאיר פרוש:  הדברים האלה צריכים להיעשות במהלך שנה שלמה

מאיר פרוש:  אני מקבל על עצמי בעזרת ה' להמשיך ולפעול, כמובן כאשר נצליח ייתנו לי את הדחיפה ואת הפוש להמשיך הלאה לפעול

צביקה פוגל: תודה רבה לכולם

צביקה פוגל:  סעו הביתה בזהירות וניפגש בפעם הבאה